Srbija – Strana 52 – Info Centar Juga\nMinistar odbrane Aleksandar Vulin zatražio od predsednika Srbije Aleksandra Vučića da preduzme sve neophodne mere za zaštitu stanovništva. Predsednik Srbije Aleksandar Vučić primio je večeras procenu Ministarstva odbrane da rizici i pretnje povodom pandemije korona virusa zahtevaju donošenje hitnih mera iz nadleznosti predsednika Srbije, saopštio je večeras ministar odbrane Aleksandar Vulin. Kraj\nVlada Republike Srbije nastavila je i danas sa donošenjem mera kojima se radi na sprečavanju širenja virusa korona u našoj zemlji. Vlada Srbije donela je odluku da se stranim državljanima koji dolaze iz Francuske, Nemačke, Slovenije, Austrije, Španije, Grčke i Švajcarske privremeno zabrani, odnosno ograniči ulazak i kretanje radi zaštite od korona virusa. Privremena zabrana […]\nSavez za Srbiju i Pokret slobodnih građana, koji bojkotuju izbore 26. aprila, odlučili su da od danas do daljeg otkažu sve skupove planirane u kampanji bojkota zbog opasnosti od širenja koronavirusa, dok Dveri traže da se ceo izborni proces odloži. SzS je predložio Vladi Srbije mere za koje smatra da će zaštiti stanovnike od potencijalne […]\nU Srbiji registrovano 12 potvrđenih slučajeva COVID 19\nOd poslednjeg izveštaja do 8 časova, 11. marta testirani su uzorci 13 osoba od kojih je sedam bilo pozitivnih i šest negativnih na novi korona virus. U Republici Srbiji je do 8 časova 11. marta 2020. godine registrovano ukupno 12 potvrđenih slučajeva COVID 19. Do 8 časova 11. marta 2020. godine, u nacionalnoj referentnoj laboratoriji […]\nSrpska napredna stranka odložila je sve predizborne skupove do 1. aprila! Kako saznajemo, lider SNS Aleksandar Vučić odlučio je da naprednjaci ne održavaju predizborne skupove do kraja meseca iz preventivnih razloga, kako bi se izbeglo eventualno širenje virusa. Info centar juga\nVučić i Brnabić na sastanku sa predstavnicima svih zdravstvenih i drugih institucija\nPredsednik Aleksandar Vučić i premijerka Ana Brnabić sastali su se danas u 11.00 sati sa predstavnicima svih zdravstvenih i drugih institucija koje učestvuju u borbi protiv korona virusa, kako bi se razmotrilo uvođenje novih mera, a nakon što je u zemlji potvrđeno 12 slučajeva zaraze, prenosi Tanjug. Sastanku, u zgradi Predsedništva, prisustvuju ministar zdravlja Zlatibor […]\nPrethodno 1 … 51 52 53 … 112 Sledeće


Srpkinje pokorile planetu: Odbojkašice na krovu sveta\nRTV\t20.10.2018 16:20\nOdbojkašice Srbije nove su šampionke sveta, pošto su u finalu savladali reprezentaciju Italije sa 3:2 (21:25, 25:14, 23:25, 25:19, 15:12).\nNajlepše stranice istorije odbojke u Srbiji ispisale su izabranice Zorana Terzića, koje su vicešampionke Olimpijskih igara, prvakinje Evrope i sada vladarke Sveta!!!\nPovele su Italijanke sa 2:0 u petom setu, pa zatim i sa 3:1, ali je Srbija preokrenula na 4:3, pa je ponovo Italija povela sa 6:4. Izjednačila je Srbija na 7:7, pa posle vođstva Italije od 8:7, povela sa 10:8. Usledila je žestoka borba za svaki poen, da bi potom Maja Ognjenović donela Srbiji dve meč lopte – 14:12. Iskoristila je Srbija prvi za konačnih 15:12 i trijumf od 3:2 vredan titule prvaka sveta !!!\nBronzu u Japanu osvojila je reprezentacija Kine ubedljivom pobedom u borbi za treće mesto protiv Holandije 3:0 (25:22, 25:19, 25:14).\nSvečani doček ženske odbojkaške reprezentacije biće organizovan u ponedeljak ispred Starog dvora.


Vesti online / Vesti / Ex YU / Duraković poručio Dodiku da je "neupućen"\nDuraković poručio Dodiku da je "neupućen"\nNačelnik opštine Srebrenica Ćamil Duraković tvrdi da je predsednik Republike Srpske Milorad Dodik "neupućen", jer je prilikom posete toj opštini izjavio da je neizvodljiva ideja o referendumu o izdvajanju Srebrenice iz ustavno-pravnog sistema tog entiteta.\nSrebrenica ima pravo na referendum: Ćamil Duraković\n- Nije čitao Statut opštine i Zakon o lokalnoj samoupravi gde opštine imaju pravo na referendume za pitanje lokalnih zajednica - rekao je Duraković, a prenosi Fena.\n* "Referendum o izdvajanju Srebrenice je neizvodljiv"\n* "Junače se bez pokrića, Srebrenica je deo RS"\nBošnjaci su prošle sedmice najavili referendum o izdvajanju Srebrenice iz sastava Republike Srpske, kao odgovor na pripremu za održavanje referenduma o Danu Republike Srpske, koji je zakazan za 25. septembar.\nDodik je poručio u nedelju prilikom posete Srebrenici da je referendum, koji bi da organizuje opština Srebrenica, u suprotnosti sa dejtonskim ustavom, ali i pravima Srba u toj lokalnoj zajednici.\nDodik je ponovio da se u Srebrenici nije desio genocid i da je lider SDA i predsedavajući Predsedništva BiH Alija Izetbegović žrtvovao ovu opštinu.\nDuraković je osudio "negiranje genocida" i istakao da je to politika Dodikovog SNSD-a.\nDodik je u Srebrenici prisustvovao promociji koalicije Zajedno za Srebrenicu, uoči lokalnih izbora koji će u BiH biti održani u oktobru.


Zapad i dalje računa na Vučićevu kooperativnost - Politika - Dnevni list Danas\nPočetna » Politika » Zapad i dalje računa na Vučićevu kooperativnost\nDiplomate o pozivu Bele kuće Beogradu i Prištini da "napuste ekstremističku retoriku"\n3Piše: Marija Stojanović 12. juna 2019. 13.48 Izmenjeno: 13.49\nSve drugo – takse, zajednica srpskih opština, sever Kosova, američkoj administraciji je manje važno, kažu za Danas predstavnici diplomatskih krugova sa Zapada, komentarišući jučerašnje saopštenje Bele kuće u kojem se pozivaju Beograd i Priština da „ostave po strani ekstremističku retoriku i da rade na sporazumu koji se fokusira na uzajamno priznanje“.\nPredsednik Srbije Aleksandar Vučić je reagujući na to saopštenje kazao da „u prethodnih pet godina nije dao nijednu ekstremističku izjavu i da ga paušalni komentari ne zanimaju“. Kako je preneo RTS, Vučić je juče obilazeći poplavljena područja u Srbiji izjavio da bi „voleo da mu iz Bele kuće kažu koja je to srpska izjava bila ekstremistička“.\nDiplomate ističu da „Zapad i dalje računa na kooperativnost“ predsednika Srbije. Kako objašnjavaju, „postoji gledište u zapadnim državama, uključujući Ameriku, da Vučić priprema teren za sporazum sa Prištinom, proširuje blok podrške za budući dogovor i priprema javno mnjenje za neminovnost rešavanja kosovskog pitanja, a za to mu treba još vremena“. U tom kontekstu, precizira se da će predsednik Srbije „čekati izbore na proleće 2020. godine, jer se sve teške i nepopularne mere, po pravilu, donose u prvoj godini mandata“.\nPrema tvrdnjama diplomata, Vučić je svestan da bi „rasplitanje kosovskog čvora“ u toku ove godine moglo da odnese veliki broj glasova Srpskoj naprednoj stranci, tako da je realno očekivati da se eventualno rešenje za Kosovo postigne tek krajem 2020, i to nakon izbora za predsednika SAD. „Jedna će se pesma pevati ako ponovo bude izabran Donald Tramp za predsednika, i to je povoljniji scenario za Srbiju, a sasvim druga situacija će biti ako se američke demokrate vrate na vlast“, ukazuju pojedini izvori Danasa.\nZa razliku od srpskih vlasti, kosovskim Albancima se žuri da postignu dogovor sa Srbijom, i oni priželjkuju pobedu američkih demokrata, a ako se to ne desi, spekuliše se da će biti sproveden u delo plan o formiranju „velike Albanije“ – zajednice Kosova i Albanije, koji u poslednje vreme učestalo pominju politički predstavnici Prištine i Tirane. Najzad, diplomate ne isključuju ni mogućnost da se situacija oko Kosova „u potpunosti izmeni usled nekih lokalnih incidenata, naročito na severu“.\nKomentarišući prekjučerašnju posetu zvaničnika Stejt departmenta Mejtua Palmera Beogradu i obraćanje predsednika Srbije Aleksandra Vučića na sednici Nacionalnog konventa o EU, održanoj kasnije istoga dana, Naim Leo Beširi, izvršni direktor Instituta za evropske poslove, navodi za Danas da je Vučić „svestan činjenice da su svi naši lideri upravo na pitanju Kosova gubili političku karijeru i želi da politikom snažnog odbijanja priznavanja Kosova u trenutnim granicama pokuša da ubedi domaću i međunarodnu javnost da je potrebno da Srbija dobije nešto u utakmici koja je odavno izgubljena“.\n– S druge strane, Vučić se protivi statusu kvo, iako je to pozicija Rusije, na čiju podršku često računa. Predsednik razume političku konstelaciju u kojoj je on neizostavni faktor u rešavanju pitanja Kosova kao nacionalista koji pokušava da bude evropejac. Istovremeno i SAD i EU znaju da, ako je postojao politički momentum za trajnije rešavanje odnosa Beograda i Prištine, da je to upravo ovaj trenutak. Glasove iz EU da se možda neće otvarati poglavlja na međuvladinoj konferenciji ovog meseca, Vučić pokušava da ugasi pretnjama o otkazivanju učešća na samitu u Parizu koji organizuju Makron i Merkel. Glavni argument su mu carine koje je Priština uvela za robu iz Srbije. Istovremeno, najavio je snažne recipročne mere, ali tek posle samita koji se možda i neće dogoditi, konstatuje naš sagovornik.\nBeširi smatra da je stav SAD jasan – „SAD su priznale Kosovo kao nezavisnu državu, imaju odnose na najvišem nivou i skreću pažnju Haradinaju da je dosta sa carinama“.\n– Oni zaboravljaju da Haradinaj i dalje igra na domaću kartu i da mu je važnija prevlast nad Tačijem, od dogovora Beograd – Priština, koji sigurno ne može ići u prilog osumnjičenom za ratne zločine. U suštini, Vučić i Palmer su ponovili stavove koje su svima poznati, postavlja se pitanje o čemu se razgovaralo, a da nije podeljeno sa javnošću. Činjenica je da predsednik nema nameru da podeli planove o rešavanju Kosova, kako je na sednici NKEU izjavio, pre nego što budu blizu rešenja. Za sada se samo pominje razgraničenje, pojam koji nimalo nije jasan, zaključuje sagovornik Danasa.\nBela kuća je povodom 20 godina od završetka NATO bombardovanja SRJ poručila da „Priština i Beograd moraju da udvostruče napore ka sveobuhvatnom sporazumu fokusiranom na uzajamnom priznanju i da neodložno uklone prepreke koje ometaju napredak“, preneli su prištinski mediji. Kako se naglašava, „jedini put ka boljoj budućnosti jeste dijalog među susedima, koji za cilj ima normalizaciju odnosa i otvaranje puta Beogradu i Prištini ka evroatlantskoj zajednici“.\nKosovo, Sjedinjene Američke DržaveBeograd\n12. juna 2019. u 19.55\nJel racuna i na kooperativnost Tacija i Haradinaja?\nZapad napokon treba da stane na stranu Srbije po pitanju Kosova.\n12. juna 2019. u 23.54\nИ Вучић рачуна на њихову савест и осећај за правду! Питање је има ли тога код њих, бар у назнакама!


Karavan Banatske bajke - KCZR\nPoseban segment manifestacije “Banatska bajka” predstavlja “Karavan Banatske bajke” koji će se ove godine održani u četiri naseljena mesta. Koncepcija je ta da se u okviru već postojećih manifestacija i značajnih datuma u selima zajedno sa njima organizuje kulturno-umetnički i zabavni program i (besplatno) dovedu posetioci i turisti kako bi upoznali naša naseljena mesta i to šta ona imaju da ponude.\n“Karavan banatske bajke” će biti održan u petak 13.avgusta u okviru “Dana porodice” na terenu OŠ “Đura Jakšić” sa početkom u 19h. U programu učestvuju : Aleksandar Nišević, jerej, starešina Crkve Uspenja Presvete Bogorodice, Perlez, Petar Ćirić- Pera pesnik iz Banata, Kosta Željski, hroničar, KUD-ovi “Arsenije Teodorović” Perlez i “Lola” Perlez- Stajićevo, “Sloboda”, Knićanin, “Đerđef” Zrenjanin i ženska pevačka grupa Kulturnog centra Zrenjanina “Filigran”.\nU Tarašu će Karavan biti održan u četvrtak 19.avgusta sa početkom u 20 h. Što se tiče programa tu će u muzičkom delu nastupiti “Bid Bend” Gagić i prijatelji i profesor Ivica Petrov i Đorđe Damjan sa “Muzikom svih generacija” a učestvovaće će i Savet MZ potpomognut udruženjima građana i pojedincima iz ovog naseljenog mesta.\n“Karavan banatske bajke” organizuju Kulturni centar Zrenjanina, Turistička organizacija grada Zrenjanina, IP Media 023 pod pokroviteljstvom grada Zrenjanina, a u Perlezu je suorganizator KUD “Arsenije Teodorović”.


Medicinski radnici transportuju lekara Martina Saliju u bolnicu u Omahi\nDoktor Salija preminuo je u poodmakloj fazi bolesti, saopštio je Medicinski centar Univerziteta Nebraske. On je stigao u bolnicu tek u subotu. Salija je treći pacijent koji je lečen od ebole, a drugi koji je preminuo u SAD-u od ebole.\nSvetska zdrastvena organizacija je u petak saopštila da je broj žrtava ebole neznatno povećan I da je do sada bolesti podleglo 5,177 osoba. Od izbijanja sadašnje epidemije u svetu je od ebole obolelo 14,413 ljudi. Isti izvor navodi da je znatno povećan broj pacijenata u Sijera Leoneu, uključujući 421 novi slučaj zabeležen tokom proteklih sedam dana.\nU međuvremenu, Liberija - najteže pogođena zemlja u Zapadnoj Africi - postavila je nacionalni cilj da se do Božića, odnosno 25. decembra ne pojavi nijedan novi slučaj ebole. Predsednica Elen Džonson Sirlif je u jučerašnjem obraćanju naciji upozorila da će oporavak Liberije od ebole biti veoma težak.


Koridor 10 Arhiva - Far\nPočetnaPosts Tagged "Koridor 10"\nKoridor 10 Tag\nEvropska investiciona banka objavila je prethodno obaveštenje o javnoj nabavci za tehničku podršku za realizaciju rekonstrukcije i modernizacije svih železničkih podsistema pruge Niš-Dimitrovgrad. Kako se navodi, očekivano vreme objavljivanja tendera je septembar 2020, a okvirni budžet 4,9 miliona evra, prenosi portal E-kapija. Podsetimo, u septembru 2019.\nOd 29. juna do 3. jula na istočnom kraku Koridora 10 obaviće se redovni polugodišnji pregled sistema u tunelima „Bancarevo“, „Sopot“ i „Sarlah“, saopšteno je iz Koridora Srbije. Naglašava se da su ovi tuneli najsavremeniji u Srbiji, sa najsavremenijom instaliranom opremom, koja besprekorno funkcioniše od puštanja\n„Koridori Srbije“ raskinuli su ugovor sa italijanskom kompanijom „Elef SPA“ o nabavci i ugradnji opreme u tunelima "Progon" i "Pržojna Padina" kod Dimitrovrada. Kompanija „Elef SPA“ je bila uzvođač radova. Saopšteno je da je ugovor raskinut zbog neispunjavanja ugovorne obaveze vezane za uklanjanje nedostataka u garantnom


Kraljica klasika, Lijež-Bastonj-Lijež uživo na Eurosportu - Eurosport\nKraljica klasika, Lijež-Bastonj-Lijež uživo na Eurosportu\nPoslednje poglavlje ardenske trilogije biće održano u nedelju, kada je na programu najstariji klasik u UCI kalendaru, trka Lijež-Bastonj-Lijež.\nUpdated 20/04/2018 at 09:59 GMT\nPoslednji klasik proleća, trka Lijež-Bastonj-Lijež prvi put je održana krajem XIX veka, 1892. godine, a danas predstavlja četvrto od ukupno pet monumentalnih nadmetanja na dva točka u sezoni. Mnogim takmičarima trka u Belgiji je najteža u godini, zbog serije brutalnih uspona koje peloton mora da savlada do cilja.\nUsponi poput Kote de la Redoute, Kote de Roše o Fukon i Kote Sent-Nikola, koji se nalaze u završnici trke, oblikovaće konačan poredak i poslednje kilometre trke učiniti uzbudljivim.\nKao na Valonskoj streli, Alehandro Valverde slovi za favorita, Španac je prošle godine u sprinterskom obračunu sa Danijelom Martinom došao do četvrte titule. Nakon neočekivanog raspleta na Mur da Huju pre dva dana, ostaje da se vidi da li će se vozač Movistara mentalno oporaviti od razočaranja.\nDan Martin, Žulijan Alafilip i Filip Žilber, sva trojica iz Kvikstep-Florsa, Mihal Kvjatkovski (Skaj), Mikele Albasini (Mičelton-Skot) i Roman Barde (AG2R-La Mondial) su glavni favoriti za prekidanje hegemonije Valverdea na mitskoj trci u Belgiji, koja je na programu u nedelju 22. aprila.


MEĐUNARODNI PODGORIČKI SAJAM KNJIGA | JU OŠ "Anto Đedović" Bar\nPočetak › Obavještenja › MEĐUNARODNI PODGORIČKI SAJAM KNJIGA\nMEĐUNARODNI PODGORIČKI SAJAM KNJIGA\nPosted on 28. maja 2018. by JU OŠ "Anto Đedović" Bar — Postavite komentar\nOva velika kulturna manifestacija održana je od 7. do 14.maja u garažnom dijelu TC Delta Siti. Okupila je mnogo posjetilaca, a među njima bili su i predstavnici naše škole.\nU okviru rada Aktiva stranih jezika, Ivana Marković učestvovala je 11.maja u workshopu za profesore italijanskog jezika koji je u okviru Sajma organizovala Ambasada Republike Italije u Crnoj Gori.\nTokom jednodnevnog izleta 10.maja, kada su obišli Podgoricu, učenici VI-1 i VI-2 su sa odjeljenjskim starješinama Danijelom Boljević i Slađanom Mijatović posjetili Međunarodni podgorički sajam knjiga.\nPredstavnik Aktiva razredne nastave–Arnela Alković posjetila je 12.maja Sajam i upoznala se sa raznovrsnim ponudama knjiga i programima koji su organizovani tim povodom.\nU okviru godišnjeg rada školske biblioteke i praćenja aktuelnih kulturnih dešavanja, Ljiljana Milović je prisustvovala svečanom otvaranju Sajma, promociji zbirke poezije Obrada Nenezića. Ostvarila je i saradnju sa kulturnim institucijama pa je za učenike osnovne škole realizovala u pratećem programu Sajma kreativnu radionicu „Rastem uz Mladog princa“ promovišući tako knjigu i čitanje. Učestvovala je i na tribini „Školske biblioteke“ koju je 11.maja organizovala NBCG „Đurđe Crnojević“.\nPredstavnici OŠ „Anto Đedović“ tradicionalno prate kulturna dešavanja u okviru godišnjeg plana rada i saradnje sa lokalnom i širom zajednicom i kulturnim institucijama.\n‹ Kroz crtež i riječi o budućem zanimanju\nZA BEDZBJEDNIJI PUT PUT DO ŠKOLE ›\nObjavljeno u Obavještenja, Projekti, Saradnja sa lokalnom zajednicom, vannastavne aktivnosti


Kruševački Vodovod učestvuje u projektu o reformama u sektoru voda - KruševacGrad\nKruševački Vodovod je jedno od 20 javnih komunalnih preduzeća u Srbiji koje učestvuje u projektu „EU podrška reformama u sektoru voda“, a Memorandum o razumevanju, koji definiše uloge prava i obaveze sporazumnih strana tokom trajanja projekta potpisan je u Privrenoj komori Srbije.\nCilj Projekta je podrška Srbiji u oblasti reforme vodnih usluga, u cilju povećanja efikasnosti u sektoru pružanja vodnih usluga, sa posebnim akcentom na sprovođenju principa povrata toškova.\nU okviru prve komponente projekta treba da se proceni stanje u oblasti pružanja vodnih usluga te sačini predlog za povećanje efikasnosti u toj oblast, što znači poboljšan sistem komunalnih usluga, razvijen model za izdvajanje vodnih od drugih komunalnih usluga te razvijeni modeli za unapređivanje poslovanja.\nCilj druge komponente je da omogući podršku u sprovođenju revidiranih zahteva za povrat troškova i uspostavljanje regulatornog sistema vodnih tarifa koji obuhvata razvijenu tarifnu metodologiju i sistem naplate te razvijen model za uspostavljanje i jačanje kapaciteta u pogledu uvođenja Regulatornog tela.\nProjekat finansira Evropska unija preko Ministarstva finansija i konzorcijuma firmi na čelu sa „Eptisa Servicios de Ingenieria S.L.“ Memorandum je, u ime kruševačkog Vodovoda, potpisao direktor Vladimir Milosavljević.\nFoto: JKP „Vodovod Kruševac“\nSaznajte kako da prepoznate i reagujete na digitalno nasilje\n10.06.2022 0 168\n10.06.2022 0 273\n07.06.2022 0 162\n07.06.2022 0 186\n06.06.2022 2 1,386\n26. juna 2022., 12:42


Šampioni Evrope i sveta, reprezentacija Španije pokušaće u Poljskoj i Ukrajini da postane prva ekipa koja je uspela da osvoji tri velika takmičenja uzastopno. Tim Visentea del Boskea se za šampionat Evrope kvalifikovao na dominantan način pošto je u kvalifikacijama zabeležio sve pobede.Španci će sigurno u Poljskoj i Ukrajini biti favoriti i tim koji treba pobediti. Pre četiri godine su u Austriji i Švajcarskoj osvojili prvi veliki trofej koji su čekali 44 godine.Tada je selektor bio Luis Aragones, a palicu je nakon toga preuzeo Visente del Boske koji je samo nastavio pobednički put. U kvalifikacijama za Svetsko prvenstvo 2010. godine Španci su ostvarili deset uzastopnih trijumfa, a onda su u Južnoj Africi osvojili i najvredniji trofej u fudbalu golom Andresa Inijeste u produžecima protiv Holandije u finalu. Koliko je ova generacija španskih fudbalera kvalitetna pokazao je i period nakon velikih uspeha. ’Crvena furija’ je u kvalifikacijama za EURO 2012. ostvarila svih osam pobeda i u velikoj formi stiže u Poljsku i Ukrajinu. Španija je poraze u prijateljskim mečevima od Argentine i Portugala stavila ad akta i pridružila se grupi od pet timova koji su plasman na EP obezbedili zabeleživši sve pobede u kvalifikacijama. Prvi gol koji je David Vilja postigao Češkoj u Granadi doneo je napadaču Barselone prvo mesto na večnoj listi strelaca, Vilja je kvalifikacije završio kao prvi Španac koji je postigao 50 golova za nacionalni tim. Nije Vilja bio jedini slavljenik u kvalifikacijama, pošto je njegov saigrač iz Barselone Ćavi Ernandes postao tek četvrti Španac koji je stigao do 100. nastupa u dresu nacionalnog tima, a Iker Kasiljas je nadmašio legendarnog Zubiraretu po broju nastupa. Protiv Engleske u novembru je stigao do 126. nastupa, a četiri dana kasnije protiv Kosta Rike ga je nadmašio. „Niko nikada nije osvojio Evropsko prvenstvo, pa Svetsko prvenstvo pa ponovo Evropsko prvenstvo. To je ogroman cilj koji imamo ispred sebe, hajde da vidimo da li možemo to da uradimo“, kaže selektor Visente del Boske. Dugo čekana titula Španije stigla je pre četiri godine u Beču kada je tim Luisa Aragonesa savladao Nemačku u finalu sa 1:0. Gol je postigao Fernando Tores nakon sjajne asistencije Ćavija. Pre tog turnira Španci su 1984. godine u finalu poraženi od Francuske, a na titulu su čekali od 1964. kada su na svom Santijago Bernabeu u finalu pobedili SSSR. Španija je zemlja sa najviše mečeva na šampionatima Evrope. Odigrali su od pobede nad Poljskom Evropskom prvenstvu 1960. čak 135 utakmica. Comments are closed.


You are at:Home»Prethodna izdanja»2008»31»Uvodnik – GM 31\nPeriod između dva broja bio je ispunjen brojnim dešavanjima, kao da je za ovo kratko vreme trebalo da se nadomesti sve ono što je propušteno tokom perioda „hibernacije“ u koju se Srbija sklonila da bi preživela prvo izbore, a zatim i leto. Konferencije, promocije, prezentacije… Hiper aktivnost iz septembra nastavljena je u oktobru. Utisak je da su prednjačile IT kompanije, a raduje činjenica da je i među njima sve više onih koje žele na sebe da skrenu pažnju čitalaca GM-a. Ne samo zbog toga što to doprinosi renomeu časopisa, već i pre svega zato što projavljuje veru da među menadžerima ima sve više onih za koje se smatra da prepoznaju značaj primene novih tehnologija u poslovanju. Microsoftova Sinergija, IBM Forum, Business Intelligence konferencija… samo su neki od pomenutih skupova.\nSa druge strane, dobro je što mnoge kompanije u čitaocima GM-a ne vide samo rukovodioce i menadžere koji primenjuju informacione tehnologije i na bazi njih donose strateške odluke o poslovanju svog preduzeća, već i ljude određenog društvenog statusa i specifičnih ličnih potreba, jer to znači da su uočile i onu lifestyle dimenziju časopisa. U tom delu, ovog puta, naša želja da čitaocima ponudimo interesantan sadržaj poklopila se sa interesom kompanije Logitech da im preporuči paletu uređaja koji treba da upotpune jedinstveni doživljaj digitalnog doma, čineći život i rad udobnijim. Prezentacija uređaja upriličena je tokom dvodnevnog druženja u gradiću Medulin, nadomak Pule, a u želji da njihov prikaz bude što sveobuhvatniji i detaljniji, umesto u štampanom izdanju, objavljujemo ga na video kanalu GM-a, na adresi www.gmlifestyle.biz/video/.\nVerovatno smo bili poneti tim opštim utiskom o neraskidivoj vezi novih tehnologija i poslovanja i kada smo birali sagovornike za intervju, jer ovog puta to su „GM-ovi“ SBB-a i Pupin Telecom Datacoma.\nOsnivačeva zamka: “Čedo”, braća i sestre


Asad se u Damasku sastao sa šefom iranske diplomatije – Minber\nkol. 07, 2012 at 4:35 pm\nSirijska televizija emitovala je danas snimke sa sastanka predsjednika Bašara al Asada sa šefom iranske bezbjednosne službe Saidom Džalilijem, što je prvo Asadovo pojavljivanje na državnoj televiziji u posljednjih nekoliko sedmica.\nNjegovo pojavljivanje uslijedilo je dan nakon što je premijer Rijad Hidžab prebjegao na stranu opozicije.\nDžalili je po dolasku u Damask izjavio da će samo “sirijsko rješenje” okončati krizu. Iran je najsnažniji regionalni saveznik Asada, a zvanični Teheran saopštio je da planira organizovanje međunarodnog sastanka o Siriji za dva dana.\nIran takođe pokušava da osigura oslobađanje grupe od 48 Iranaca koju su pobunjenici oteli iz autobusa u Damasku prije četiri dana. Teheran tvrdi da nijedan od otetih muškaraca nije pripadnik iranske Revolucionarne garde i da je riječ o vjernicima koji su krenuli na hodočašće.\nIransko Ministarstvo odbrane insistira da nema nikakvo vojno osoblje u Siriji, iako su SAD optužile jedinicu Kuds za saučesništvo u represiji nad sirijskim narodom, prenio je BBC.\nU nepotvrđenim izvještajima koji su stigli iz redova pobunjenika navodi se da su trojica od 48 talaca poginula u granatiranju koje je vršila sirijska armija.\nDžalili je po dolasku u Damask rekao da “otimanje nevinih ljudi nije prihvatljivo nigdje”, prenijela je državna agencija Irna. Zamjenik iranskog ministra spoljnih poslova Hosein Amir Abdolahijan izjavio je da su SAD odgovorne za bezbjednost talaca.\nOn je rekao da Amerika podržava “terorističke grupe” i da isporučuje oružje u Siriju.


M. K. 5. avgusta 2016. 14:10\nTrener fudbalera Crvene zvezde Miodrag Božović rekao je danas da neophodna pobeda protiv Mladosti u 3. kolu Superlige kako bi se crveno-beli oporavili posle poraza od Ludogoreca u kvalifikacijama za Ligu šampiona.\n„Sigurno nas očekuje težak meč, Mladost je odlično krenula sa dve pobede u isto toliko kola. Mi moramo da se oporavimo posle ispadanja iz kvalifikacija za Ligu šampiona, trijumfujemo i pokažemo da ćemo i ove godine biti šampioni Srbije. Imamo kvaltet i snage za to, a uz svo poštavanje prema Mladosti očekujem da pobedimo“, rekao je Božović na konferenciji za medije na stadionu Rajko Mitić.\nBožović je kao prelomni trenutak u duelu sa Ludogorecom istakao drugi gol Bugara u Razgradu.\n„Ekipa koja primi tako glup gol ne može da prođe dalje“, poručio je Božović i na negativno odgovorio na pitanje da li će klub kazniti Gelora Kangu zbog crvenog kartona.\n„I Savo Pavićević je protiv Kairata dobio crveni karton. Pravi se kao da je Kanga jedini koji je dobio isključenje, ko zna šta bi bilo da je ostao, a da smo ispali“, pita se Božović.\nOn je komentarisao pisanje medija da Zvezda ima mnogo stranaca i da su zapostavljeni igrači iz omladinske škole.\n„Gde su bila Zvezdina deca u Bariju 1991? Samo je golman Stojanović, a ostali strani i to poneki Srbin. Smešna priča je o Zvezdinoj deci, koja služi da destabilizuje klub i stručni štab. Voleo bih da se vrati Jovanović iz Zenita, ali pitaju se Rusi“, zaključio je Božović.\nUtakmica 3. kola između Mladosti i Crvene zvezde igra se sutra od 20 sati u Lučanima.


Građani opštine Višegrad taoci neodgovorne vlasti - Spin Info\nSvakodnevni život građana opštine Višegrad umnogome je otežan.\nStudenti su bez stipendija, poljoprivrednici bez subvencija, nevladine organizacije, kulturno-umjetnička društva, vjerske organizacije, škole, obdaništa i ostali budžetski korisnici bez dodatnih sredstava, odnosno finansijske podrške opštine za svoj rad. Kapitalna ulaganja u opštinu su obustavljena, a sve sportske, kulturne i turističke manifestacije otkazane ili prolongirane za naredni period.\nRazlog tome je taj što je opština Višegrad jedina lokalna zajednica u Republici Srpskoj koja ni šest mjeseci nakon lokalnih izbora nema usvojen budžet. Načelnik opštine Mladen Đurević (SNSD) ima zakonsku obavezu da predloži nacrt i prijedlog budžeta, dok je za njegovo usvajanje odgovorna Skupština opštine trenutno okupljena oko SDS-a. Nažalost, načelnik je propustio i posljednji zakonski rok (31.03.2021) do kada je morao da podnese Skupštini budžet na usvajanje.\n“Novi skupštinski saziv je više puta upozoravao načelnika da sačini prijedlog budžeta i da na usvajanje, ali je on to kategorički odbijao tvrdeći da novi saziv nije legalan i da on nema kome da predloži budžet”, tvrdi odbornik PDP-a u SO Višegrad Milenko Janjić, dodajući da je time načelnik pokazao da ne poštuje izbornu volju građana.\nMilenko Janjić- privatni arhiv\n“Načelnik čak ne želi da prijavi predsjednika SO Višegrad Muamera Sofovića u radni odnos, što pokazuje do koje mjere načelnik sabotira rad Skupštine“, kaže Janjić.\nObaveza načelnika opštine je i da predloži svog zamjenika, načelnike odjeljenja, te odbornike koji prisustvuju zaključenju braka, kao i Odluku o privremenom finansiranju zbog neusvajanja budžeta, što još uvijek nije izvršeno.\nOvakav odnos opštinskih vlasti prema građanima koji ih plaćaju odraziće se i na oblast turizma kao nosioca razvoja ove privlačne turističke destinacije.\n“Šteta u ekonomskom pogledu biće nesaglediva, siguran sam da nijedan ozbiljan investitor neće uložiti nijednu marku u opštinu koja nema usvojen budžet i u kojoj prvi čovjek opštine sve sabotira i uništava. Ova turistička sezona je mnogo bolja od prethodne, zbog većeg broja turista koji posjećuju našu opštinu. Ipak, turizam u Višegradu će pretrpjeti veliku štetu jer neće biti novca za pomoć ugostiteljskim objektima, kao ni novčanih sredstava za tradicionalne manifestacije koje su u Višegrad privlačile veliki broj turista”, zaključuje odbornik PDP-a u SO Višegrad Milenko Janjić.\nMleden Đurević- izvor: opštinavisegrad.com\nZbog čega još uvijek nije izvršio svoju zakonsku obavezu i predložio budžet skupštinskoj većini na usvajanje pitali smo i načelnika opštine Višegrad Mladena Đurevića, međutim, odgovore još uvijek nismo dobili. (Ukoliko načelniku u cilju informisanja javnosti i građana kojima odgovara za svoj rad bude poslao pisani odgovor, sigurno je da ćemo objaviti).\nOd 1. jula opština Višegrad i njen budžet mogli bi biti u u potpunoj blokadi, sve do usvajanja novog budžeta.\nPošto je načelnik odbio da predloži budžet u zakonskom roku, odbornicima iz novog skupštinskog saziva data je zakonska mogućnost da daju prijedlog i usvoje budžet.\nPrevious Шта би нам преци рекли када би изашли пред њих?


DJB: Evropska unija pomaže Vučiću da obesmisli bojkot - Infobrif\nObjavljeno 22.09.2019. u 17:03\n„Nakon propasti ‘razgovora’ vlasti i dela opozicije koje je u Srbiji EU organizovala i finansirala preko EPP i Soroševih nevladinih organizacija, EU sada prelazi u fazu 2: razgovore između parlamentarnih stranaka vlasti i opozicije u Skupštini Srbije, kojima će posredovati nemački EU-EPP-parlamentarac Mekalister“, navode iz DJB.\n„Opozicija (SzS, PSG i DJB) treba da istakne kratak spisak jasnih zahteva razumljivih svim građanima Srbije, da na njima insistira do njihovog ispunjenja, pod pretnjom bojkotom. Učešće stranaka koje sebe zovu opozicijom, a koje koketiraju sa vlašću (tu spadaju LDP, Liga, SRS, DSS, Šapić, POKS i mnogi ‘desničarski’ pokreti) nisu neophodni da bi pretnja bojkotom uspela. Bojkot sam po sebi nije cilj, već sredstvo da dođemo do cilja. A cilj su fer i pošteni izbori“, ističu iz DJB.\nDJB je dao svoj predlog četiri kako ističu jednostavna, svim glasačima prihvatljiva zahteva za koje bi vlast imala veliki problem da ih odbije, jer su razumni: pod jedan fer pristup medijima, pre svega RTS-u i nezavisnost regulatornog tela koje treba da spreči zloupotrebe medija u svrhu propagande jedne političke opcije.\n„Mogućnost da svi građani preko interneta nakon izbora provere da li je zabaleženo da su glasali (a oni koji nisu glasali da provere da li je možda neko glasao umesto njih) i istinska, neograničena kontrola biračkog materijala kroz zajednički rad RIK-a i izbornih listi kako bi se odmah, na licu mesta, zajednički konstatovale nepravilnosti u džakovima i glasanje mrtvih i ljudi koji žive u inostranstvu“, traže iz DJB.\n„Da je EU iskrena u svojoj proklamovanoj želji da pomogne stvaranje uslova za fer i slobodne izbore u Srbiji iskoristila bi svoj neupitan uticaj na vlast da je primora da te uslove i stvori. Umesto toga, razvodnjavajući temu i dajući relevantnost lažnoj opoziciji (LDP, LSV i drugi), EU paktično pomaže vlasti da obesmisli pretnju bojkotom na kojoj insistira veći deo opozicije“, navode iz te organizacije.\nSaobraćajna nesreća kod Lazarevca: Jedna osoba poginula, jedna povređena


Zvaničnici su objavili da je najmanje 12 osoba, uglavnom vatrogasaca, ranjeno u napadima (EPA)\n07:03 PM (GMT)\nVojni glasnogovornik te šiitske organizacije, koja uživa podršku Irana, dodao je i to da Husi imaju nove bespilotne letjelice koje pokreću “normalni i mlazni motori”, a koje mogu dosegnuti do meta duboko na teritoriji Saudijske Arabije.\nAmerički predsjednik Donald Trump kaže kako se „čini“ kako Iran stoji iza subotnjih napada dronovima na najveću saudijsku i svjetsku rafineriju nafte, ali kako će čekati konkretne dokaze prije nego što odluči kako će reagirati. Iz Rijada su poručili da su napadi izvršeni iranskim oružjem, što Teheran negira. Odgovornost je preuzeo jemenski pokret Husi, iz […]\nIranska revolucionarna garda upozorava da je spremna odgovoriti i da njene rakete mogu pogoditi američke baze i brodove u regiji.\nIran: Američke optužbe su nastavak politike ‘velikih laži’\nIransko ministarstvo vanjskih poslova odbacilo je optužbe da stoji iza napada na naftna postrojenja Saudijske Arabije.\nZemljotres u Iranu, spasilački timovi na terenu\nVelika Britanija šalje ratne brodove u Crno more\nMacron: Moramo da povučemo jasnu crvenu liniju sa Rusijom\nU Velikoj Britaniji primijenjeno više od 600.000 doza vakcina u 24 sata\nDa li je Srbija odustala od evropskog puta?


Bonduelle crveni pasulj salatni 800g limenka cena akcija Srbija\nBonduelle crveni pasulj salatni 800g limenka cene\nTrenutno nemamo slike za Bonduelle crveni pasulj salatni 800g limenka\nEPonuda nije internet prodavnica već Vam omogućava da brzo i lako nađete Bonduelle crveni pasulj salatni 800g limenka po najjeftinijoj ceni. Naš cilj je da kupci budu što bolje informisani o ponudi Bonduelle crveni pasulj salatni 800g limenka na tržištu Srbije. Vrlo lako nalazite željeni proizvod za kategoriju Pasulj cene, ne morate da lutate od sajta do sajta za Bonduelle Pasulj, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bonduelle crveni pasulj salatni 800g limenka sa PRODAVCEM. EPonuda ne može da garantuje potpunu tačnost specifikacije i slika za Bonduelle crveni pasulj salatni 800g limenka. Pre kupovine, podatke za Bonduelle crveni pasulj salatni 800g limenka proverite na sajtu PROIZVOĐAČA.


Uskoro skuplji hleb, mleko, meso, komunalije... - SandzakHaber.Net , Sandžačke Internet Novine !\nNaslovna Vijesti Srbija Uskoro skuplji hleb, mleko, meso, komunalije…\nUskoro skuplji hleb, mleko, meso, komunalije…\nOd Haber news2 - 10. Oktobra 2013. 0 52 Podeli na Fejsbuku\ntweet Vlada Srbije povećaće PDV na hleb, mleko, meso, komunalne usluge… sa 8 na 10 odsto, dok će na “neegzistencijalne proizvode”, poput kompjuterske opreme, PDV biti povećan sa 8 na čak 20 odsto. Koliko će zbog povećanja poreza poskupeti najosnovnije namirnice videćemo narednih dana, ali udruženja potrošača i poslodavaca ocenjuju da će dodatno biti ugrožen standard ionako osiromašenih građana, kao i da će porasti siva ekonomija.\nPrema računici ministra Lazara Krstića prosečna potrošačka korpa od 65.000 zbog većeg PDV-a biće skuplja za 450 dinara, a država od ove mere očekuje dodatni prihod od 200 miliona evra. Međutim, predsednik Centra za zaštitu potrošača Vera Vida kaže da će poskupljenja biti mnogo veća.\n– Poskupeće hleb, mleko, mlečni proizvodi, meso, prerađevine, jaja, med, voće, povrće, brašno, žitarice, ulje, masti i drugo. Vlada računa da će potrošačka korpa poskupeti za 450 dinara, ali verujem da će ona biti i skuplja, što će biti dodatno opterećenje za građane – kaže Vera Vida.\nOna ističe da će ova mera naterati građane da sve više hrane kupuje na buvljim pijacama na kojima su cene niže i do 30 odsto nego u prodavnicama.\n– Sigurni smo da su te mere dobre za Vladu i popunjavanje budžeta, ali za potrošače nisu i biće dodatni udar na njihov novčanik i kućni budžet – rekla je Vida.\nDirektor Unije poslodavaca Dragoljub Rajić upozorio je da će povećanje PDV-a izazvati dodatni pad prometa u prodavnicama.\n– Podsećam da je prethodno povećanje PDV sa 18 na 20 odsto dovelo do dodatnog pada prodaje od četiri odsto – kaže Rajić.\nEkonomisti su podeljeni. Jedni smatraju da će povećanje PDV dodatno ugroziti najsiromašnije delove stanovništva, dok drugi veruju da povećanje PDV ne znači i da će odmah doći do poskupljenja najosnovnijih namirnica. Boško Mijatović kaže da će posle povećanja niže poreske stope PDV poskupeti sve stvari koje spadaju u tu grupu, hrana, komunalije, računari.\n– Ovu mera neće bitno pogoditi one boljestojeće građane, ali siromašniji, kojima je hrana veća stavka u budžetu, mogu da očekuju pogoršanje životnog standarda – kaže Mijatović.\nS druge strane, Stipe Lovreta smatra da povećanje PDV nije veliko povećanje i da ne bi trebalo bitnije da se odrazi na cene.\n– Trgovci ne bi trebalo da automatski ta dva odsto prebacuju na cenu jer oni moraju da računaju i na kategoriju stanovništva sa najnižim primanjima. Ako dođe do porasta cena, time se i kategorije stanovništva sa najnižim primanjima uključuju u ovaj proces sveobuhvatne štednje – kaže Lovreta.\nOlivera Ćirković iz “Univereksporta” kaže da će povećanje PDV za dva odsto podići cenu proizvoda isključivo za toliki procenat.\ntweet Prethodni tekstMIZERIJA: Žizel Bundšen zarađuje više od svih 160 najplaćenijih muških modela ZAJEDNOSledeći tekstZAVISNI: Svaka osoba na svetu 110 puta dnevno pogleda u svoj mobilni telefon! Haber news2\tPOVEZANE OBJAVEVIŠE OD AUTORA


Federalno ministarstvo zdravstva smanjilo vrijeme čekanja za revakcinaciju AstraZenecom - Index.ba\nFederalno ministarstvo zdravstva smanjilo vrijeme čekanja za revakcinaciju AstraZenecom\nDruga doza vakcine protiv koronavirusa davat će se što ranije unutar preporučenog razmaka, uzimajući u obzir porast broja oboljelih i prijetnju od širenja delta soja koronavirusa u FBiH, objavljeno je na stranici Zavoda za javno zdravstvo FBiH.\nOvo je preporuka sa sastanka Stručnog savjetodavnog tijela za imunizaciju Federalnog ministarstva zdravstva održanog 5. augusta ove godine uz obrazloženje da je kod osoba koje nisu vakcinisane ili nisu preboljele koronu primjena jedne doze cjepiva manje učinkovita.\n“Imajući na umu da je dokumentacijom proizvođača revakcinacija preporučena između četvrte i 12. sedmice, smatramo da je posve sigurno i trenutnom stanju postupka imunizacije u Federaciji BiH primjerena revakcinacija nakon šest sedmica. Pravovremenom i potpunom vakcinacijom se ostvaruje učinkovita zaštita protiv koronavirusa”, kažu iz ZZJZ FBiH.\nZavod za javno zdravstvo Federacije Bosne i Hercegovine će putem odgovornih osoba za logistiku proslijediti plan za distribuciju vakcina Vaxzevria, proizvođača AstraZeneca za vakcinaciju drugom dozom stanovništva.\n“Količine ove vakcine za vakcinaciju prvom dozom distriburane su u 31. sedmici 2021. godine (26 i 27. jula 2021. godine). Svi koji su u 31. sedmici 2021. vakcinisani navedenom vakcinom mogu se javiti na isti punkt za vakcinaciju gdje su primili prvu dozu”, navode iz ZZJZ FBiH.\nPrethodni članakU avionu za Istanbul: Zadovoljni Miralem Pjanić odletio na potpis ugovora\nNaredni članakRS i Srbija prelaze na ćirilicu


EULEX Head, Lars-Gunnar Wigemark, meets the Heads of the judiciary and prosecution in Mitrovica - Vesti - EULEX - European Union Rule of Law Mission in Kosovo\n21. juli 2021. god.\nDana 15. jula, šef Misije Evropske unije za vladavinu prava na Kosovu, Lars-Gunnar Wigemark, proveo je dan u Mitrovici sastajući se sa partnerima Misije iz oblasti vladavine prava. Na sastanku sa glavnim tužiocem iz kancelarije Osnovnog tužilaštva u Mitrovici, Ismetom Ujkanijem, nakon čestitki glavnom tužiocu Ujkaniju na njegovom imenovanju na ovu poziciju, Wigemark je razgovarao o tekućem mandatu Misije, koja će, pored drugih zadataka, nastaviti nadgledanje kosovskog pravosudnog sistema duž čitave linije krivičnog pravosuđa, primene međunarodnih standarda ljudskih prava, kao i korektivne službe. Osim toga, Wigemark je dodao da će EULEX nastaviti nadgledanje saradnje između Kosovske policije i organa tužilaštva kao jednog od ključnih elemenata funkcionalnog pravosudnog sistema.\nEULEX će i ubuduće pružati podršku kancelariji Osnovnog tužilaštva u Mitrovici kroz nadgledanje i savetovanje na nivou višeg rukovodstva. Ujkani je pomenuo integraciju pravosuđa kao uspešnu priču ove institucije i pohvalio je saradnju sa EULEX-om.\nŠef EULEX-a se takođe sastao sa predsednikom Osnovnog suda u Mitrovici, sudijom Nikolom Kabašićem. Pomenuti je predstavio sud kao multietničku instituciju koja funkcioniše na oba jezika, na srpskom i albanskom jeziku. Prema rečima sudije Kabašića, najveći izazov ovog suda su zaostali predmeti, nedovoljan broj sudija, nedostatak prevodilaca i kompjuterski sistem upravljanja koji nije dovoljno sofisticiran za potrebe ove osetljive oblasti posla.\nNa kraju svoje posete, Wigemark se sastao i sa rukovodiocem Odeljenja apelacionog suda u Mitrovici, sudijom Gordanom Vlašković, koja je izrazila svoju zahvalnost na interesovanju i podršci EULEX-a. Tokom razgovora, sudija Vlašković je predstavila izazove ove institucije, koji se sastoje od nedostatka administrativnog osoblja, sudija, prevodilaca i pravnih asistenata. Wigemark se složio da je sud u Mitrovici naročito složen po pitanju problema sa kojima se suočava.\nEULEX će nastaviti da pruža podršku u primeni sporazuma o integraciji pravosuđa u skladu sa svojim mandatom i pod vođstvom Specijalnog predstavnika Evropske unije za dijalog Beograda i Prištine i obezbediće dalju podršku ovim institucijama kroz različite projekte koji utiču na pozitivne promene u ovom sektoru.


Bogdanović: Demokratski kapacitet i snažne institucije garantuju stabilnost - Vijesti.me\n"Crna Gora je svetinja svih nas"\nBogdanović: Demokratski kapacitet i snažne institucije garantuju stabilnost\nMinistar je kazao da Zakon o slobodi vjeroispovijesti nikome ništa ne uzima omogućava da svetinje ostanu narodu i državi kao trajno kulturno i vjersko dobro Edit\n1500 pregleda 10 komentar(a)\nBogdanović (Foto: Ministarstvo kulture)\nMINA News 24. februar 2020, 21:27 ažurirano 24. februar 2020, 21:30\nStabilnost Crne Gore nije ugrožena jer država ima demokratski kapacitet i snažne institucije koje garantuju siguran ambijent za izražavanje slobodne volje građana, poručio je ministar kulture Aleksandar Bogdanović.\nOn je, kako je saopšteno iz Ministarstva kulture, tokom današnje posjete sjeveru države, odgovarajući na novinarsko pitanje kakav je stav Vlade povodom aktuelne situacije izazvane usvajanjem Zakona o slobodi vjeroispovijesti, naglasio da taj pravni akt koji nikome ništa ne uzima omogućava da svetinje ostanu narodu i državi kao trajno kulturno i vjersko dobro.\n„Stabilnost Crne Gore nije ugrožena, jer građanska Crna Gora ima demokratski kapacitet i snažne institucije koje garantuju siguran ambijent za izražavanje slobodne volje građana“, rekao je Bogdanović.\nOn je istakao da, kao i sve ostale vjerske zajednice, i Mitropolija crnogorsko-primorska ima odgovornost prema građanima da vodi dijalog sa državom i doprinosi očuvanju multikonfesionalnog koncepta Crne Gore.\nTaj koncept, kako je naveo Bogdanović, upravo se podriva onim što je sve vidljivije u aktuelnom periodu - podmetanjem, lažnim vijestima, zapaljivom retorikom, a sve u cilju stvaranja podjela u Crnoj Gori i pokušaja ugrožavanja pravnog poretka države.\n„Jedan zakon koji se tiče naše države i njenih građana tako se želi iskoristiti kao vanjskopolitička tema, a očita je i težnja pojedinih struktura da djelovanju vjerskih organizacija daju jasan nacionalno-politički kontekst“, rekao je Bogdanović.\nOn je kazao da su crnogorski građani i međunarodni partneri prozreli sve što se skriva iza intenzivne kampanje lažnih vijesti, usmjerene protiv Crne Gore.\n„Koordiniraju je ekstremni nacionalistički krugovi u inostranstvu, a sprovode njihove razne agenture u Crnoj Gori. Uostalom, uzevši u obzir nedavnu prošlost, to nije ništa novo - samo je ovog puta znatno izraženije“, naveo je Bogdanović.\nOn je naglasio da je zajednička svetinja svih Crna Gora.\n„Vjerujem da iz tog razloga ima i onih koji treba da razmisle da li se ovih dana svi ponašaju u skladu sa tim“, poručio je Bogdanović.


Kovačević: Opozicija konstantno izmišlja nove razloge za proteste - Argumenti\nNaslovna Srpska Kovačević: Opozicija konstantno izmišlja nove razloge za proteste\nOpozicija u Republici Srpskoj konstantno izmišlja nove razloge za proteste, izjavio je za RTRS portparol SNSD-a Radovan Kovačević, reagujući na najavljene proteste opozicije u Banjluci.\n– Ono što sada opozicija radi jeste da prebacuje fokus sa napada na Republiku Srpsku, da nas koji hoćemo da odbranimo Srpsku, da se odupremo pritiscima, da otupe našu oštricu i da fokus prebace na unutrašnja pitanja u Srpskoj – izjavio je Kovačević.\nKovačević je poručio da je Republika Srpska slobodna država i slobodno društvo i da „apsolutno svako ko smatra može da protestuje, treba samo da ispuni sve one zakonske preduslove koji su potrebni“.\n– Što se nas tiče, mi nemamo apsolutno ništa protiv da ko god smatra da treba da iznese svoje političke stavove, pa i na taj način da organizuje odrđene proteste. Ono što je bitno jeste da mi smatramo da je ovo jedan istorijski trenutak u kojem je Republika Srpska izložena najmaksimalnijim i najmonstruoznijim atacima i pritiscima – izjavio je Kovačević.\nTu, objašnjava Kovačević, misli na samu odluku posljednjeg visokog predstavnika u BiH Valentina Incka koji je „nametnuo zakon na osnovu kojeg se već i jedan dio nas politike, naravno isljkučivo iz SNSD-a i vladajuće koalicije, ali i veliki broj naših građana prijavljuje i progoni, na osnovu kojeg je jedino srpskom narodu u cijeloj Evropi u 21. vijeku osporena sloboda govora, uvodi se verbalni delikt, i gdje se jedino srpski narod u Evropi pokušava proglasiti genocidnim“.\n– To je za nas apsolutno neprihvatljivo – poručio je Kovačević.\nKovačević naglašava da tu „postoji i već jedan niz sramnih odluka Ustavnog suda BiH gdje bošnjačke sudije zajedno sa stranim sudijama preglasavaju srpske i hrvatske sudije i donose katastrofalne odluke po Republiku Srpsku“.\n– Gdje nam se bukvalno donose odluke da poljoprivredno zemljište u Srpskoj nije naše, da vode u Srpskoj nisu naše, da šume u Srpskoj nisu naše. Udaraju na teritorijalni integritet Republike Srpske, izuzimaju veliki dio teritorije Srpske i kažu da to više nije naše i da mi više tim ne možemo raspolagati. Narušavaju dejtonski balans, teritorijalni od 51 – 49 odsto jer kažu da Srpska više nema 49 odsto teritorije jer veliki dio teritorije, kako oni kažu, nije naš. Mi smatramo da protiv toga treba da se borimo i protestujemo. – istakao je Kovačević.\nNaglasio je da opozicija mijenja razloge za protest.\n– Prvo su rekli da su povod za proteste neka lokalna pitanja i lokalni odnosi u Skupštini grada Banjaluka. Kada su vidjeli da im zbog toga niko neće doći na proteste, onda su izmislili takozvani „medijski mrak“, jednu potpuno izmišljenu tezu. Poslije toga su izmislili jednu potpuno lažnu aferu da su navodno zdravstveni radnici, koji su u ovom periodu najveći heroji i koji se bore za živote građana Srpske usljed pandemije virusa korona, bezočni zločinci koji narod na Kliničkom centru truju nekakvim gasom za zavarivanje ili ne znam ni ja čim, a ne da, kao što je potpuno jasno, građanima daju medicinski kiseonik, potpuno sertifikovan i potpuno ispravan – istakao je Kovačević.\nKovačević je podsjetio da je SNSD organizovao veliki skup na Kozari gdje je „bilo prisutno više od 20.000 članova SNSD-a koji su došli da jasno kažu da će Republika Srpska živjeti i da Republiku Srpsku niko ne može da ugrožava“.


Izvor: Radio Televizija Vojvodine, 20.Maj.2021, 06:23\nGrčka je završila trogodišnji projekat izgradnje i modernizacije 14 regionalnih aerodroma uključujući Solun, a vrednost radova bila je 440 miliona evra.\nPremijer Kirjakos Micotakis izjavio je na svečanosti povodom završetka radova na proširenju kapaciteta solunskog međunarodnog aerodroma Makedonijada rekao da "Solun konačno dobija aerodrom kakav zaslužuje".\nU renoviranje tog aerodroma uloženo je 100 miliona evra i on sad izgleda prilično drugačije, >> Pročitaj celu vest na sajtu Radio Televizija Vojvodine << rekao je Micotakis dodajući da je napravljen novi veliki terminal, mnogo više trgovinskih objekata i da će moći da opsluži 10 miliona putnika godišnje i otvori 10.000 novih radnih mesta.\n"Dok izlazimo iz pandemije nadamo se da će nam povećan letnji aviosaobraćaj omogućiti da se radujemo boljoj turističkoj sezoni nego što smo imali prošle godine", rekao je Micotakis.\nSPREMNI ZA LETNJU SEZONU: Grčka otvorila 14 novih ili modernizovanih aerodroma\nIzvor: Kurir, 20.Maj.2021


Varhelyi i Sattler dužni su pojasniti navode o dogovoru sa Dodikom\nObjavljeno: 22.12.2021. u 14:09\nEvropski komesar za proširenje Oliver Varhelyi i šef Delegacije EU u BiH Johann Sattler dužni su javnosti u BiH i EU pojasniti navode iz dokumenta objavljenog u medijima, koji sugeriše da je postojao dogovor sa predsjednikom SNSD-a Miloradom Dodikom u vezi sa antiustavnim aktivnostima koje je poduzela NS RS.\nBudući da je u reakciji glasnogovornika Evropske komisije izostao demanti, pozivamo Varhelyija i Sattlera da razjasne o čemu se radi, te da li su navodi u dokumentu njihovi lični, ili stavovi Evropske komisije. Od Evropske komisije također tražimo jasno i nedvosmiSleno pojašenje.\nNedopustivi su bilo kakvi ustupci Miloradu Dodiku, kao i to da se “uspjehom” predstavlja to što je primjena usvojenih dokumenata prolongirana za šest mjeseci. Takvim pristupom samo se ohrabruju akteri koji su usvajanjem dokumenata u NSRS započeli napad na ustavni poredak Bosne i Hercegovine, što je najveća prijetnja miru od potpisivanja Dejtona.\nŽene SDA: Povodom Svjetskog dana soldarnosti u Srebrenici, Bratuncu i Potočarima


ŽRS nemaju dokaz o vrijednosti imovine – ASinfo Portal\nDOBOJ – „Željeznice Republike Srpske“ (ŽRS) prikazuju da im imovina vrijedi 440 miliona maraka, ali ne postoji dokumentacija i procjena koja to dokazuje, što su potvrdili i nezavisni revizori, otkriva portal CAPITAL.\nU izvještaju nezavisnog revizora, koji je uradila revizorska kuća “Grant Thornton”, ŽRS je dato mišljenje sa rezervom.\n„Na osnovu raspoložive dokumentacije nismo bili u mogućnosti da potvrdimo iskazanu vrijednost nekretnina, postrojenja i opreme“, istakli su revizori.\n“Zalihe imaju izuzetno nizak koeficijent obrta. Na osovu raspoložive dokumentacije nismo mogli da potvrdimo iskazanu vrijednost zaliha materijala i datih avansa, niti da utvrdimo potencijalne efekte na finansijski rezultat ŽRS za 2019”, istakli su revizori.\n“Kratkoročne obaveze prevazilaze kratkoročnu imovinu i ŽRS se susreću sa problemom nelikvidnosti. Na kraju 2019. godine, kratkoročne obaveze su veće od tekuće imovine za 191,1 milion KM. Ova činjenica ukazuje na postojanje značajne neizvjesnosti koja može da izazove sumnju u odnosu na sposobnost ŽRS da izmiruje redovno obaveze i da posluje po načelu stalnosti poslovanja”, naglasili su revizori.\nPotvrđeno: Uprava ŽRS kredit prikazala kao prihod\nRevizori su istakli i da ŽRS kredit prikazuju kao prihod, što je i ranije bio problem, o čemu je CAPITAL pisao.\n“Ostali poslovni prihodi iskazani su u 2019. godini u iznosu od 40,4 miliona i sadrže i prihode od donacija u iznosu od 11,9 miliona koji predstavljaju sredstva kreditnog zaduženja RS po projektu rastrukturiranja ŽRS”, navedeno je u izvještaju revizora.


Grundfos otvara svoju prvu fabriku u Srbiji | Kamatica\nPočetna > tekst > Grundfos otvara svoju prvu fabriku u Srbiji\nGrundfos otvara svoju prvu fabriku u Srbiji\nTekst objavljen: 29.05.2013 17:00\nGrundfos, vodeći proizvođač pumpi za vodu, otvara svoju prvu fabriku u Srbiji, jednu od najvećih fabrika u regionu. Sa investicijom od oko 50 miliona EUR ova fabrika predstavlja ne samo jednu od najvećih investicija u proizvodnju u Srbiji, već i jednu od najvećih regionalnih investicija uopšte.\nGrundfos očekuje da će povećati broj zaposlenih sa 149 na 350 do kraja 2014. godine.\n- Zadovoljstvo nam je da najavimo otvaranje naše nove fabrike u Srbiji koja je napravljena da zadovolji potrebe za našim proizvodima u Jugoistočnoj Evropi - izjavio je Jim Toft Nielsen, generalni direktor kompanije Grundfos u Srbiji. - Verujemo da će otvaranje nove Grundfos fabrike postati odličan primer investicije ne samo sa poslovne tačke gledišta, već i iz perspektive održivog razvoja za sve nove investitore u Srbiji.\nFabriku su simbolično otvorili Tomislav Nikolić, predsednik Republike Srbija, Petar Filipović, predsednik opštine Inđija i Carsten Bjerg, predsednik grupacije Grundfos.\nPrve pripreme za pokretanje proizvodnje u Srbiji načinjene su 2009. godine, kada je Grundfos kupio 150.000 m² zemljišta za izgradnju nove proizvodne platforme u Inđiji . Međutim, zbog globalne ekonomske krize, početak planirane izgradnje nove fabrike je odložen. 2010. godine odlučeno je da se počne sa domaćom proizvodnjom u iznajmljenim objektima u Novoj Pazovi.\nPrva Grundfos pumpa u Srbiji proizvedena je 11. aprila 2011. godine, a u oktobru 2012. godine ih je bilo već milion. Ambicije kompanije Grunfos prema Srbiji su velike, napravljen je i idejni projekat za još dve fabrike u Inđiji. Međutim, rast Grundfosa u Srbiji, kompetentni kadrovi u regionu, kao i uspeh prve faze proizvodnje predstavljaju glavne parametre kada je reč o odlučivanju o budućim koracima.\nNova fabrika se prostire na površini od 26.000 m² i predstavlja prvu fazu proizvodne platforme koju Grundfos planira da uspostavi u Srbiji.\n- Grundfos je kompanija koja posebnu pažnju posvećuje radnom okruženju i želimo da omogućimo dodatne obuke za sve naše zaposlene, u cilju njihovog ličnog razvoja i poboljšanja radnih sposobnosti - kaže gospodin Nielsen , - Naš cilj je da do kraja 2014. godine proširimo tim sa 149 na 350 ljudi, koji će razumeti korporativne vrednosti koje zastupamo i postati bitan deo našeg poslovanja u Jugoistočnoj Evropi .\ninđija proizvodnja investicije fabrika otvaranje fabrike grundofs


Stojanović: Uspješna poslovna godina za RiTE Ugljevik - UGLJEVIK.INFO\nUGLJEVIK – Vršilac dužnosti direktora Rudnika i Termoelektrane /RiTE/ Ugljevik Čedomir Stojanović izjavio je danas da će poslovna godina biti završena uspješno i sa premašenim planovima koji su bili vrlo ambiciozni.\n“Planirana proizvodnja 1.780 gigavat časova električne energije i više od dva miliona tona uglja biće premašena, što je značajno za energetski sistem Republike Srpske u kojem učestvujemo sa 30 odsto proizvodnje struje”, rekao je Stojanović novinarima.\nPovodom krsne slave preduzeća – Mratindana, u upravnoj zgradi RiTE Ugljevik održan je tradicionalni prijem za novinare i predstavnike medijskih kuća u regiji, na kojem je menadžment zahvalio na uspješnoj saradnji.\nStojanović je podsjetio i na zavšeni remont postrojenja, pet dana prije roka, te pohvalio angažovanje svih zaposlenih.\nGovoreći o investicijama, on je naveo da je u toku rad na odsumporavanju, što je među najvećim investicijama u Srpskoj, čime će ova elektrana biti ekološki najprihvatljivija u regionu.\nPrema njegovim riječima, planovi preduzeća ambiciozni su i za narednu poslovnu godinu, kao i nastavak osavremenjavanja i optimalizacija proizvodnje.\nU razgovoru sa novinarima, članovi uprave RiTE su ukazali na društvenu odgovornost preduzeća, koje je pokretač privrednog razvoja u regiji i veliki oslonac i pomoći boračkoj populaciji, socijalno ugroženima, kao i kulturnim i sportskim klubovima u Srpskoj.


Sportista je odlučio da ogrlicu koju je kupio na Instagram licitaciji od Svetlane Cece Ražnatović za 3.000 evra, na ime humanitarne pomoći za Nikolu Rabrenovića, kojem je novac bio potreban za lečenje u Rusiji, pokloni najboljoj maturantkinji doma bez roditeljskog staranja "Rada Vranjašević" u Banjaluci.\nIgrač Anderlehta je želeo i da se ta tradicija prenosi iz generacije u generaciju, pa će devojčice koje imaju najbolji uspeh pri završetku škole na svečanosti poneti skupoceni nakit. OVDE pročitajte šta je Vranješ brutalno rekao o Karleuši!\n"Ognjen je dugo razmišljao šta bi bilo najbolje da uradi sa ogrlicom koju je kupio na licitaciji od Cece. Želeo je da nakit ima višestruku namenu i zato je rešio da je pokloni ustanovi u kojoj borave devojčice koje nemaju dovoljno materijalnih sredstava, a ni uslove da sebi obezbede garderobu i sve prateće sitnice za maturu. Odlučio je da na neki način "zavešta" ogrlicu koju je Ceca nosila kako bi je svake godine na maturi ponela devojčica koja je školu završila sa svim peticama. Ogrlica će do kraja sledeće nedelje biti u domu u njegovoj rodnoj Banjaluci, jer se matura bliži"\nOn tvrdi da Vranješ lično ne poznaje Ražnatovićevu, ali da je izuzetno ceni, i to je jedini razlog zašto je odlučio da se njen nakit prenosi, što bi naš narod rekao, s kolena na koleno. OVDE pročitajte koju poruku je Vranješ poslao Karleuši!\n"Ceca je jedna od pevačica čiji lik i delo Ognjen poštuje. Kada je početkom aprila video na njenom profilu da je objavila akciju, fudbaler se nije dvoumio, nego je odmah učestvovao u licitaciji. O tome nije hteo da se priča i piše, zato je tada svoju ponudu izneo sa lažnog profila. Bio je siguran da će novac otići u prave ruke, pa je uplatio hiljadu evra više nego što je tada izneo na licitaciji", završava sagovornik. OVDE pročitajte šta je Sloba kupio od Ceca za 1.500 evra!\n"To je zaista lep gest. Veoma mi je drago. Ideja je sjajna i originalna", rekla je pevačica.


Ponovo raste vrijednost švicarskog franka, moguće posljedice kao 2015. godine | Bosanski.com\nNaslovna Biznis Berza Ponovo raste vrijednost švicarskog franka, moguće posljedice kao 2015. godine\nŠvicarski franak posljednjih sedmica jača u odnosu na ostale svjetske valute, a njegova vrijednost približila se rekordnim iz 2015. godine. Građane bi moglo zabrinuti da bi se posljedice ovog rasta ponovo mogle intezivno odraziti na iznose rata kredita koji su nominovani u popularnim “švicarcima”.\nTrenutno za jedan franak treba izdvojiti 1,064 eura, što je vrijednost koja odavno nije dostignuta. Kurs franka tako se približio rekordnoj vrijednosti koju je dostigao 2015. godine, poslije odustajanja Švicarske centralne banke od fiksnog kursa prema euru.\nPorast vrijednosti franka itekako pamte brojni građani u našem regionu. I ovaj njegov rast će se svakako odraziti prvo na visinu rate za sve one koji je plaćaju u švicarskim francima, koja će biti malo viša, a s druge strane konverzija kredita u eure će biti nešto skuplja.\nKako piše telegraf, franak je oduvijek valuta utočišta kada u svijetu manjka sigurnosti te stoga ne čudi to da se sve više ulagača okreće švicarcima usljed epidemije koronavirusa koja ima potencijal da uspori ili u slučaju globalne pandemije razbije sve izglede za ekonomski rast.\nMeđutim, ovoga puta jačanje franka ekonomski analitičari pravdaju sasvim drugim razlozima. Ispod radara šire javnosti prošla je odluka da je ministarstvo finansija SAD-a nedavno stavilo Švicarsku na listu zemalja koje, prema shvatanju Amerikanaca, manipulišu kursom.\nAmerikanci su poručili vlastima u Bernu kako bi bilo dobro da srežu poreze i krenu u agresivniju javnu potrošnju, čime su na neki način ispalili hitac upozorenja Švicarskoj narodnoj banci SNB, za koju se smatra da ima puno manje prostora u odbrani kursa franka i zaustavljanja njegovog jačanja.\nPrema mišljenju mnogih međunarodnih analitičara, takva situacija u znatnoj mjeri ograničava Švicarskoj centralnoj banci mogućnost eventualnih intervencija na FX tržištu.\nprevious SASE - Promet na današnjem trgovanju 137.813,52 KM\nnext Najveća evropska banka otpušta 35.000 radnika\nKriza zbog pandemije: Airbus otpušta 15.000 uposlenika


"Velika pobeda Beograda": Revakcinisano više od 50 odsto punoletnog stanovništva - 24sedam "Velika pobeda Beograda": Revakcinisano više od 50 odsto punoletnog stanovništva - 24sedam\n“Velika pobeda Beograda”: Revakcinisano više od 50 odsto punoletnog stanovništva\nZamenik gradonačelnika je istakao da to pokazuje koliko prestonica ozbiljno pristupa vakcinaciji i koliko su se građani odazvali pozivu države da se imunizuju\nZaključno sa jučerašnjim danom na teritoriji grada Beograda revakcinisano je više od 50 odsto naših punoletnih građanki i građana, rekao je zamenik gradonačelnika Goran Vesić.\nOn je istakao da to pokazuje koliko je Beograd ozbiljno pristupio vakcinaciji i koliko su se građani odazvali pozivu države da se vakcinišu.\n– Tokom današnjeg dana biće revakcinisnao više od 700 hiljada ljudi. Cilj nam je da do kraja juna u Beogradu vakcinišemo 750 hiljada, a revakcinišemo 700 hiljada ljudi. Skoro na polovini juna uspećemo da postignemo cilj, kada su u pitanju revakcinisani. Kada je u pitanju vakcinacija, u Beogradu je vakcinisano oko 730 hiljada ljudi, što je više od 52 odsto, odnosno skoro 52,5 odsto, a očekujemo da ćemo do kraja juna vakcinisati još oko 20 hiljada ljudi, čime bismo dostigli cilj da 750 hiljada ljudi na teritoriji grada Beograda bude vakcinisano – rekao je Vesić.\nZamenik gradonačelnika Goran Vesić Tanjug/Jadranka Ilić\n– Zahvalan sam građankama i građanima Beograda koji su se odazvali pozivu za vakcinaciju. Pokazali smo se najodgovornijim u Srbiji i da se vakcinacija može dobro organizovati, iako je to teže u Beogradu nego u nekim drugim delovima Srbije. Jedini smo imali punktove za vakcinaciju u tržnim centrima, kao i autobus za vakcinaciju. Naše opštine su dale ogroman doprinos vakcinaciji, kao što je na primer rukovodstvo Opštine Zemun svakodnevno bilo na terenu – kazao je Vesić.\nBeograđani, spremite se: Grad uvodi mere predostrožnosti zbog visokih temperatura\n– Na ovaj način smo se kao Grad Beograd izborili za normalan život i zaštitili naše građane od novog talasa virusa koji najavljuju za jesen. Ovo je velika pobeda Beograda i nadam se da ćemo do kraja ovog meseca imati 750 hiljada vakcinisanih, čime ćemo ispuniti sve ciljeve zadate u januaru – zaključio je Vesić.\nGlupe izjave: "Vijetnam nije ime države već rata"\nHaos u Jagodini: Drvo palo na železnički vod pod naponom, u njega udario kamion, a onda...\n#Revakcinacija #Zamenik gradonačelnika Goran Vesić\n24sedam rešio dilemu o spornim sladoledima: Proizvođač objasnio u čemu je stvar


"Novosti" saznaju da će na protestu građani zahtevati da se istraže okolnosti smrti Ajle Šukurica - Hot (27) koja je preminula dva dana nakon porođaja.\n- Smrt mlade, zdrave majke nas je sve ostavila neme, ali upravo zbog takve tragedije ne smemo više da ćutimo, naveli su građani na društvenim mrežama.\nPodsetimo, porodilja je preminula u sredu u Kliničkom centru Crne Gore, dva dana nakon što se porodila u Opštoj bolnici Bar.\nDirektorica KCCG dr LJiljana Radulović je kazala da smrt porodilje nema nikakve veze sa kovidom.\n- Ona je operisana u OB Bar, životno ugrožena je transportovana ka KCCG, urađeno je sve da ostane živa, međutim, terapija nije dala očekivani odgovor i ona je nažalost preminula - navela je Radulović i dodala da detalje ne može da iznosi “zbog zaštite privatnosti”.\nBar preminula porodilja protest Ajla Hot


Lukašenko najavio: Uskoro ću doneti „jednu od najvažnijih odluka“ za 25 godina na vlasti - Sputnjik Srbija\n03:27 16 Maj 2021\n18:54 17.04.2021 (osveženo 19:07 17.04.2021) Preuzmite kraći link\nPredsednik Belorusije Aleksandar Lukašenko izjavio je da će uskoro objaviti jednu od svojih najvažnijih odluka za četvrt veka od kako je na vlasti.\n„Doneo sam odluku, sada ćemo je formalizovati i objaviću je u najskorije vreme. To će biti jedna od najvažnijih odluka za četvrt veka na vlasti. To će biti veoma ozbiljno“, rekao je Lukašenko novinarima tokom „subotnjika“ (dobrovoljne radne akcije), a video je objavio telegram-kanal „Pul prvog“.\n„Zato, čak i ako me ne bude oni ništa neće uspeti da urade, po narodski rečeno 'samo preko mene mrtvog“, dodao je beloruski lider.\nMeđutim, Lukašenko nije precizirao koje sfere će se ticati ta odluka, ali je naglasio da će najverovatnije biti realizovana u formi predsedničkog ukaza.


O nama - SOTHIS (SUZHOU) ENVIRONMENT TECHNOLOGY CO., LTD\nOsnovana 1997, Sothis (Suzhou) Environment Technology Co;Ltd nudi kompletnu liniju opreme za čiste sobe, konsultacije i rješenja za širok spektar industrija i aplikacija. Ovi proizvodi su podijeljeni u tri dijela uključujući instrumente za testiranje, opremu i tester filtera.Glavne stavke su brojač čestica / uzorkivač zraka / čista klupa / prolazna kutija / vazdušni tuš / soba za vaganje /.\nSa više od 30 godina iskustva u kontroli kontaminacije, izgradili smo vlastita odjela za istraživanje i razvoj sa 8 proizvodnih linija.OEM i ODM mogu biti dostupni.U pogledu održivog razvoja, uspostavili smo dugogodišnju saradnju sa poznatim domaćim univerzitetima, istraživačkim institutima i industrijskim udruženjima i redovno sprovodimo akademske razmjene.Trenutno, Sothis održava razmjenu sa stranim istraživačkim institucijama iz cijelog svijeta.\nSothis vodi mlada elitna grupa sa brzim odgovorom i profesionalnim znanjem kako bi zadovoljila zahtjeve naših kupaca.Naši artikli se izvoze u Vijetnam, Pakistan i Indiju i tako dalje.Sada, iskreno pozdravljamo više prijatelja da nas kontaktiraju.\nNaše obećanje je zauvek\nOrijentisan na kupca: izgradite partnerstvo sa kupcima i dobavljačima kako biste zadovoljili potrebe kupaca, nadmašili očekivanja kupaca i stalno inovirali proizvode i usluge sa konkurentskim prednostima.\nOrijentirani na kvalitet: kvalitet proizvoda i usluga je temelj opstanka kompanije, kvalitet uvijek trebamo staviti na prvo mjesto.\nOrijentirani na rezultate: fokusiramo se na rezultate, postavljamo jasne ciljeve i koordiniramo se sa detaljnim strateškim planovima za postizanje konačnih rezultata uz besprijekorno izvođenje.\nOrijentisan na zaposlene: napredak zaposlenih je izvor razvoja kompanije, odgovoran je za rast zaposlenih i korak sa zaposlenima.\nInstitucionalno orijentisan: Poštujemo sistem kompanije i standardizujemo izvođenje poslova na svim nivoima\nNaša tvornica i izložbeni prostor


Više od 220 spasilaca iz EU u Srbiji, stiže ih još! : Nadlanu.com\nViše od 220 spasilaca iz EU u Srbiji, stiže ih još!\nObjavljeno 20. maja 2014. / 10:51:32\nKako se navodi u saopštenju kancelarije EU u Srbiji, desetine dodatnih spasilačkih timova, helikoptera, čamaca i pumpi spremno je da, po potrebi i na zahtev Srbije, bude odmah upućeno u zemlju, a Euleks šalje dodatnu pomoć.\nAustrijski tim od 57 ljudi sa pumpama, šest čamaca i 17 vozila raspoređen je u Šapcu, dok nemačke i slovenačke ekipe, koje ukupno broje 64 lica sa pumpama visokog kapaciteta i čamcima, rade u okolini TENT-a, Obrenovcu i Lazarevcu. U Obrenovcu je i mađarski tim od 35 ljudi sa spasilačkim helikopterom, šest vozila, sanitetom i šest spasilačkih čamaca.\nFrancuski tim, koji čini 40 spasilaca, uključujući jednu medicinsku ekipu i ronioce, opremljen sa dve barže, osam motornih čamaca sa tvrdim trupom i pumpama, stigao je tokom noći u Srbiju i odmah je upućen na područje Šapca i termoelektrane Kostolac.\nPomoć pruža i 18 članova češkog tima sa dve pumpe visokog kapaciteta, čamcem i sedam vozila, a još 50 ljudi za pretragu i spasavanje sa 13 čamaca i jednom pumpom visokog kapaciteta spremno je da se uključi ukoliko bude potrebe.\nDvadeset šest bugarskih spasilaca sa dve vatrogasne jedinice i prikolicama sa po 10 pumpi, jednom jedinicom za dreniranje sa pet pumpi, te dodatnih 11 pumpi manjeg kapaciteta i dva motorna čamca za spasavanje, pomaže u Jagodini, Svilajncu i Pančevu.\nU pomoć se uključio i desetočlani hrvatski tim sa dve pumpe visokog kapaciteta i jednom jedinicom za prečišćavanje vode, a na raspolaganje je, u slučaju potrebe, stavljeno još 15 aluminijumskih čamaca iz Hrvatske. Luksemburg je uputio 24-članu ekipu sa šest spasilačkih čamaca, dok su i dva kiparska čamca raspoređena prema potrebama.\nJoš opreme i ljudstva ponuđeno je Srbiji i spremno da odmah bude stavljeno na raspolaganje u slučaju potrebe.\nJedan tim EU za civilnu zaštitu od petka uveče je u Beogradu sa ciljem da pomogne srpskim vlastima i koordinira pomoć koja pristiže iz EU.\nEuleks će Srbiji donirati generatore velikog kapaciteta, pokretnu jedinicu za rasvetu terena sa dizel generatorom, tuševe za vanredne situacije i 10 grejača za vodu za kuvanje vode kapaciteta po 20 litara.\nPrethodno je spasilački helikopter Euleksa uključen u akciju evakuacije građana iz ugroženih područja, a dva vozila dopremila su pomoć Srbiji od 5.000 gotovih obroka, 7.000 litara flaširane vode, 200 poljskih kreveta i 200 vreća za spavanje, koji su odmah isporučeni Crvenom krstu Srbije.


Intenzivna aktivnost u EU: Migranti, proširenje, Turska\nPosljednjih 48 sati u Briselu, a potom i u Luksemburgu, dogadjaji se smjenjuju jedan za drugim: neformalni skup 15 evropskih lidera o migracijama i pronalaženju evropskog rješenja, potom nakon martovskog, prvi predsjednički dijalog Beograda i Prištine, dan poslije evropski ministri spoljnih poslova u Luksemburgu, a potom Srbija i Crna Gora otvaraju nova poglavlja. U najkraćem, u ova dva dana je intenzivirana tema evropske bezbjednosti i proširenja.\nBezbjednost, jer je to najčešće izgovarana riječ ne samo tokom vikenda u Briselu, već gotovo dvije godine od početka migrantske krize. Kroz prizmu bezbjednosti Evropljani sve češće gledaju na taj problem, te, u nedostatku zajedničkog rješenja, prosežu nacionalnim, što u drugi plan stavlja ne samo evropsku solidarnost već i samu ideju. Tako nije bilo rješenja ni na neformalnom skupu lidera što zemlje, poput Grčke stavlja u nezavidnu situaciju.\n"Suočavamo se sa velikom dilemom- ili želimo evropsko rješenje za evropski problem ili će svaka od država sama za sebe da traži rješenje. Mi smo za ovu prvu opciju", poručio je grčki premijer Aleksis Cipras.\nEvropski samit, koji počinje u četvrtak, baviće se ovim pitanjem, a na stolu će biti i moguće formiranje izbjegličkih kampova, svojevrsnih prijemnih tačaka, izvan EU. U pripremnim dokumentima za samit pominje se sjever Afrike ali i Zapadni Balkan, što drugi evropski zvaničnici, opet oštro demantuju.\nNeformalni sastanak lidera EU u Briselu, 24. jun 2018.\nNiko, medjutim, ne demantuje tvrdnje da je nastavak dijaloga Beograda i Prištine na najvišem nivou bio dobra vijest, i da se time o problemima razgovara i, da se, nadati se, oni rješavaju, kao što i moguće rješenje pitanja imena Makedonije otvara vrata da Makedonija, zajedno sa Albanijom, i pored polu rezervi nekih od evropskih članica, započne završne pregovore o prijemu.\n"Mi smo preporučili otvaranje pregovora i sa Skopljem i sa Tiranom, riječ je o procesu koji se mjeri ostvarenim naretkom i nadam se da će sutrašnji Savjet za opšte poslove donijeti pravu odluku. Moram reći da na Balkanu vidimo impresivan napredak, prije samo desetak dana sam prisustvovala potpisivanju sporazuma izmedju Atine i Skopja i to se mora podržati. Juče smo imali veoma dobru rundu dijaloga visokog nivoa izmedju Beograda i Prištine koji ide vrlo teško ali i ohrabrujuće . Zapadnom Balkanu sada treba EU koja je konzistentna i koja ispunjava svoja obećanja", saopštila je visoka predstavnica Federika Mogerini.\nKada su kandidati u pitanju, nezaobilazna je bila i prva reakcija na izbore u Turskoj. Evropska komisija se, očekivano, nada da će nove vlasti saradjivati u punoj mjeri sa Unijom, kao što je očekivana i reakcija onih članica koje, iz razičitih razloga, odbacuju mogućnost da Turska postane evropska članica.\n"Čekamo na zvanične rezultate turskih izbora ali ništa se nije promijenilo - po našem vidjenju, Turska ne može biti kandidatska zemlja. Umjesto toga, trebali bi radije da radimo na strateškom partnerstvu sa Turskom", istakla je ministarka spoljnih poslova Austrije, Karin Knajsel.\nI, konačno, na kraju dana medjuvladine konferencije sa dva kandidata koji otvaraju ukupno tri nova poglavlja pregovora sa Srbijom i Crnom Gorom. Srbija je u ponedeljak veče otvorila poglavlje 13 o ribarstvu i poglavlje 33 o finansijskim i budžetskim odredbama, dok je Crna Gora otvarila poglavlje 17 o ekonomskoj i monetarnoj uniji.\nSrbija je u dosadašnjem toku pregovora otvorila je ukupno 12 poglavlja od kojih je dva privremeno zatvorila, dok Crnoj Gori koja je privremeno zatvorila tri poglavlja, preostaje otvaranje još dva od 35 poglavlja završnih pregovora sa Briselom.


Lipar: Cev sumnje jača od bakterije | Novosti.RS\nsreda, 20. 02. 2019. u 14:41\nCisterna uzalud stajala u centru sela - Foto Dragan Milinković\nPOSLE 10 dana uklonjena je cisterna iz Lipara, koja je bila postavljena zbog zabrane korišćenja vode iz vodovoda. Novo uzorkovanje, koje su obavili stručnjaci Zavoda za javno zdravlje u Somboru, pokazalo je da u vodi više nema bakterije "klostridije", ali to nije ublažilo tenziju između MZ i opštine Kule, izraženu kroz međusobno optuživanje za vanrednu situaciju sa vodom.\nMeštani su odbijali da toče vodu iz cisterne, pa je svakodnevno propadalo 11.000 litara vode, dovožene sa izvorišta JKP "Komunalac" u Kuli. Predstavnici MZ ne veruju da je voda bila zaražena, a čak i dopuštajući mogućnost da je "klostridija" otkrivena, tvrde da situacija nije bila alarmantna, "jer je nađena jedna jedina bakterija, što se u vodovodima nekih drugih zemalja toleriše". Rukovodstvo MZ ističe da je od 2013. godine, otkad Lipar ne pristaje da preda vodovod na upravljanje kulskom "Komunalcu", drugi put pokušano da se izazove uznemirenje meštana dovođenjem cisterne, "u nameri da se od sela otme imovina, izgrađena mesnim samodoprinosom".\nPročitajte još: Žiteljima sumnjiva bakterija\n- Pritisak da se odreknemo vodovoda je stalan, sa izuzetkom kratkog perioda pre i posle lokalnih izbora, održanih 16. decembra. Mi vodovod nećemo dati, jer nas na to obavezuje odluka zbora građana - kaže predsednik Saveta MZ Svetozar Zrakić.\nKao mogući uzrok pojave bakterije u vodovodu navodi se prestanak hlorisanja vode polovinom decembra, iako se ističe da su, uprkos tome, rezultati ispitivanja vode u januaru bili pozitivni. Dok u MZ objašnjavaju da je firma koja nadzire dezinfekciju vode odbila da popravi kvar na daljinskom sistemu za hlorisanje zbog neizmirenog duga MZ od 80.000 dinara, u Opštini napominju da je problem bio u tome što su Liparčani izbegavali sastanak sa serviserima.\n- Dugovi, kao i sve ostalo, biće rešeni kad vodovod preuzme JKP "Komunalac", što je predviđeno zakonom, jer MZ nije ovlašćena za distribuciju vode, nego to mora raditi preduzeće sa licencom i stručnjacima za tu delatnost - naglašava predsednik opštine Kula Damjan Miljanić.\nDamjan Miljanić - Foto Z. R.\nMILjANIĆ ističe da je insistiranje na tome da je vodovod seoska imovina zaludno, "jer je to javna državna svojina, na koju MZ ima samo pravo korišćenja".\n- Opština, kao osnivač JKP, daje garanciju da će profit radne jedinice "Komunalca", koja bi bila osnovana u Liparu, biti uložen u izgradnju komunalne infrastrukture u selu - rekao je Miljanić.


Klub Komitet - Beton Hala Beograd\nKlub Komitet je lokal koji krasi čuvenu Beton Halu koja vam nudi sve ono u čemu će pravi hedonista uživati. Beton Hala se može pohvaliti velikim brojem restorana, klubova i kafića, ali klub Komitet se može pohvaliti tim da sve ovo ima u jednom prostoru. Tokom dana uživaćete u kafici, tokom podneva u ukusnim specijalitetima, dok ćete dokom večeri doživeti kvalitetan izlazak propraćen odličnim pevačima koji nastupaju u ovom klubu.\nKlub Komitet Beton hala uspešno posluje od 2018. godine zahvaljujući svojoj specifičnosti i kvalitetu po čemu je poznat. Bar je koncipiran tako da bude drugačiji od drugih i da unese neke novitete u odnosu na ono na šta smo navikli. Komitet klub postaće vam vremenom sigurno jedan od omiljenih jer ga možete posetiti u bilo koje doba dana kako biste uživali u druženju sa prijteljima, porodicom, ili možda poslovnom ručku. Nema buke pa se ovaj lokal čini idealnim i za savršen poslovni ručak.\nPored fantastične kafice klub Komitet ponudiće vam različite gastronomske specijalitete u čijim ukusima ćete posebno uživati, baš zbog toga što se svaki specijalitet pravi na osnovu recepta koji je samo njima poznat. Dok uživate u ručku, ulepšajte sebi zalogaje nekim od najkvalitetnijih vina koje imate u ponudi, ili možda nekim drugim pićem pored bogate ponude koju imaju. Noći u klubu Komitet su jedinstvene, što zbog kvaliteta tako i zbog posebne energije koju poseduje ovo sjajno mesto. Poznato je da često gostuju odlični pevači i bendovi koji definitivno doprinose ovoj atmosferi i čine da svako veče bude izuzetno specijalno.\nUkoliko još uvek niste bili u prilici da posetite klub Komitet, uputite se ka njemu i uživajte u eksplozijama ukusa i apsolutno specijalnom provodu kakav do sada niste doživeli.\nKLUB KOMITET ADRESA\nKlub Komitet nalazi se u najpopularnijem delu grada u Beogradu, u Beton Hali br. 2/4 tako da vam neće biti problem da pronađete ovaj fantastični klub.\nKLUB KOMITET KONTAKT\nUkoliko želite da posetite klub Komitet sa vašim prijateljima ili partnerom, rezervišite najbolje mesto pozivom na broj 062/262-212 (sms, Viber, WhatsApp)


Dijalog Beograda i Prištine - Dnevni list Danas\nPočetna » Dijalog Beograda i Prištine » Page 4\nBocan-Harčenko o dijalogu sa Prištinom: Rusija spremna da pomogne, ako Beograd to traži\nRuski ambasador u Srbiji Aleksandar Bocan-Harčenko smatra da kada je reč o dijalogu Beograda i Prištine i napora Zapada da se dođe do rešenja, ne postoji ništa novo što bi obezbedilo mogućnost kompromisa i ističe da je Rusija spremna da pomogne, ako Beograd to zatraži.\nPiše: Beta 13. 1. 2020.\nSava Janjić: Bol srpske i albanske majke je podjednak\nStav crkve je uvek bio da razgovori između Beograda i Prištine treba da nastave o svemu onome što je za normalan život ljudi.\nPiše: Sputnjik/KoSSev 9. 1. 2020.\nĐurić: Mali izgledi za napredak u odnosima Beograda i Prištine\nDirektor Kancelarije za Kosovo i Metohiju Marko Đurić izjavio je danas da su mali izgledi da se u ovoj i narednoj godini ostvari značajniji napredak u odnosima Beograda i Prištine, kako zbog političke situacije u Prištini, tako i zbog konstituisanja nove administracije Evropske unije.\nVučić nakon sastanka sa Tačijem i Makronom: Evropa želi da ima ulogu u rešavanju kosovskog pitanja\nPredsednik Srbije Aleksandar Vučić rekao je danas nakon sastanka sa predsednikom Francuske Emanuelom Makronom i kosovskim predsednikom Hašimom Tačijem u Parizu, da Makron i Evropa žele da imaju najznačajniju ulogu u rešavanju kosovskog pitanja, ali da nije došlo do „dubinskog sastanka“.\nPiše: Beta 12. 11. 2019.\nDelo: Trampu dijalog Beograda i Prištine prilika „da dobije svoj Dejton“\nVašington nastoji da EU ispadne iz igre i da tako preuzme rešavanje kosovskog pitanja, piše slovenačko Delo, uz ocenu da Vašingtonu sporazum o normalizaciji odnosa Srbije i Kosova nije važan suštinski, već kao prilika da predsednik Donald Tramp u borbi za reizbor dobije svoj Dejton.\nPiše: FoNet 5. 11. 2019.\nVučić posle sastanka sa Palmerom: Očekujem nastavak dijaloga sa Prištinom za dva ili tri meseca\nPredsednik Srbije Aleksandar Vučić izjavio je danas da veruje da će uskoro, za dva ili tri meseca, biti nastavljen dijalog sa Prištinom.\nKurti: U sledećoj Vladi Kosova bar jedan srpski ministar, ali ne mora da bude iz Srpske liste\nLider Pokreta Samoopredeljenje i kandidat za premijera Kosova Aljbin Kurti izjavio je danas da će imati bar jednog srpskog ministra u sledećoj kosovskoj Vladi, ali da on ne mora da bude iz Srpske liste.\nKurti: Kosovski Srbi ne žele Zajednicu srpskih opština, traže svoja prava a ne šovinističke projekte\nLider Samoopredeljenja i verovatno novi premijer Kosova Aljbin Kurti izjavio je večeras da je Zajednica srpskih opština mrtva stvar i da je to projekat države Srbije, a ne kosovskih Srba.\nPiše: Beta 21. 10. 2019.\nPredsednik skupštinskog Odbora za Kosovo i Metohiju Milovan Drecun ocenio je danas da se Aljbin Kurti, lider Samoopredeljenja – partije koja se osvojila najviše glasova na nedavno održanim kosovskim izborima, ponaša neodgovorno i daje ekstremne izjave.\nPiše: Beta 9. 10. 2019.\nPiše: Beta 7. 10. 2019.\nVučić: Srbija ne može da prizna nezavisnost Kosova bez kompromisnog rešenja\nPredsednik Aleksandar Vučić izjavio je danas da Srbija ne može da prizna nezavisnost Kosova ako ne dodje do kompromisnog rešenja i dodao da pozicija zvaničnog Beograda po tom pitanju nije nimalo laka.\nPiše: FoNet/Beta 6. 9. 2019.


Čižov: Informativni rat Rusije i Zapada, Moskva pobeđuje\n17. septembra 2015. 06:00\nOdnosi EU i Rusije kakvi su bili ranije nemogući su i ne naročito poželjni, izjavio je danas stalni predstavnik Rusije pri Uniji Vladimir Čižov, navodeći i da se između Zapada i Rusije vodi aktivan informativni rat, u kom pobeđuje Moskva.\n“Ako ćemo objektivno, elementi informativnog rata uvek su bili prisutni. Sada, kad se uzme u obzir opštepolitička situacija, naravno, vodi se aktivnije nego pre”, kazao je Čižov u intervjuu agenciji TAS S, odgovarajući na pitanje o namerama EU da započne propagandni rad na ruskojezičnom medijskom prostoru.\nPrema njegovim rečima, Rusija je decenijama bila nedovoljno operativna i sposobna da primenjuje tehnička sredstva.\nSada je, rekao je Čižov, ruski informativni prostor postao privlačniji za korisnike informacija na Zapadu, a i zapadnim korisnicima potrebna je “alternativna tačka gledišta”.\n“Ta potreba stvara prostor u kojoj sve uspešnije rade naši TV kanali i novinske agencije”, kazao je ruski diplomata.\n“To što se to ne dopada našim oponentima potpuno je prirodno”, dodao je Čižov i zkazao da još nema jedinstvenog stava EU o tome kako će biti organizovano “informativno suprotstavljanje”.\nPribaltičke zemlje traže novac od Brisela za TV kanal na ruskom jeziku, naveo je ruski ambasador u EU.\nTAS S navodi da je EU najavila da će od ovog meseca početi da radi tim specijalista koja treba da se “suprotstavlja iskrivljavanju informacija o politici Unije” na ruskojezičnom medijskom prostoru, a ciljna grupa su, pre svega, zemlje “Istočnog partnerstva” EU – Jermenija, Azerbejdžan, Belorusija, Gruzija, Moldavija i Ukrajina.\nU tom tim je približno deset saradnika iz institucija EU, kao i eksperti iz zemalja-članica, a TAS S navodi da je u kuloarima u Briselu i Evropskom parlamentu jednostavno zovu “grupa za kontrapropagandu”.\nRuska agencija prenela je i reči Čižova da su odnosi Unije i Rusije, kakvi su nekada bili, nemogući i ne toliko poželjni.\n“Kako je pokazala ukrajinska kriza, na određenoj istorijskoj “razmeđi”, EU je napravila potpuno drugačiji izbor: za širenje geopolitičkog prostora koji kontroliše, na račun odnosa sa Rusijom, i umnogome suprotno interesima naše zemlje”, kazao je on.\n“Slažemo se sa našim partnerima iz EU, da “biznis kao inače” među nama u sadašnjim uslovima nije moguć, pa ni poželjan”, rekao je Čižov, dodajući da su, izgleda, ruski partneri sa Rusijom gradili poslove na pretpostavci o nadmoći sopstvenih normi i vrednosti kojima treba privući sve ostale evropske zemlje.\nU novim uslovima potrebna je nova koncepcija saradnje Moskve i Brisela, rekao je ruski ambasador pri EU, dodajući da je Rusija spremna za pragmatičnu, ravnopravnu i saradnju lišenu ideologije.


SVIM GRAĐANIMA SAD U AVGANISTANU POSLATA PORUKA: Izdata konkretna uputstva za evakuaciju\n25. 08. 2021. u 00:44\nSTEJT department je kontaktirao sa svim Amerikancima koji su registrovani u Avganistanu i naložio im da se jave na određene lokacije za evakuaciju.\nAmerikanci u Avganistanu se upozoravaju da, ukoliko odluče da ne napuste Avganistan, treba da budu "spremni da sami organizuju svoj odlazak", prenosi Si-En-En.\nSamo pola sata kasnije Stejt department je poslao drugu poruku u kojoj obaveštava primaoce da se povlači prethodno upozorenje.\nZa sada nije jasno zašto je Stejt department opozvao prvu upozoravajuću poruku i niko nije odgovorio na zahtev Si-En-Ena da se prokomentariše ova komunikacija Stejt departmenta sa državljanima SAD u Avganistanu.\nIzvor Si-En-Ena koji je upoznat sa sadržajem današnjeg internog administrativnog izveštaja naslovljenog SitRep navodi da se u tom dokumentu priznaje da su američki građani stizali "sa zakašnjenjem do kontrolnih punktova", ali da su na kraju ipak uspevali da dođu do aerodroma u Kabulu, uz napomenu da "evakuacija američkih državljana i dalje traje".\nJutros je u krugu aerodroma u Kabulu bilo oko 2.000 ljudi za evakuaciju.\nPortparolka Bele kuće DŽin Psaki potvrdila je danas da je američka vlada kontaktirala sve Amerikance u Avganistanu putem e-pošte, telefona i tekstualnih poruka kako bi im dala konkretna uputstva.\nVlada SAD još pokušava da pronađe efikasan način da sve Amerikance koji su u Avganistanu dovede do aerodroma.\nSUKOB U G7 ZBOG BAJDENOVE ODLUKE: Lideri razočarani zbog toga što je američki predsednik prihvatio uslove talibana\n25. 08. 2021. u 00:29\nBAJDEN SE OBRATIO JAVNOSTI: Zvanično saopšteno, krajnji datum za evakuaciju je 31. avgust, prebačeno je više od 70.000 osoba (VIDEO)\n24. 08. 2021. u 23:34\nSTATUS ŽENA U AVGANISTANU: Predavanje Danila Koprivice na temu „Suočavanje sa prošlošću“\n24. 08. 2021. u 22:11\nAMERIKANCI U PANICI, POTPUNO SE POGUBILI: Ambasada u Kabulu objavila poslednje upozorenje, pa ga povukla!\n24. 08. 2021. u 21:55\nevakuacija Avganistan Amerikanci Stejt depart\nPUTIN: Zapad sam upao u zamku, nije na vreme predvideo slabljenje svoje dominacije\nPREDSEDNIK Rusije Vladimir Putin rekao je danas da je kolektivni Zapad sam upao u zamku, jer nije na vreme predvideo trendove slabljenja svoje globalne dominacije.\n30. 06. 2022. u 21:46\n30. 06. 2022. u 07:31 >> 21:44\nRUSI UPUTILI ULTIMATUM BUGARSKOJ: Povucite odluku ili će uslediti teške posledice\n30. 06. 2022. u 21:17\nOBRUČ U LISIČANSKU SE ZATVARA: Više hiljada pripadnika VSU pokušava da se probije, ali ruske snage su ih prikovale (MAPA)\n30. 06. 2022. u 21:09\n21:46 PUTIN: Zapad sam upao u zamku, nije na vreme predvideo slabljenje svoje dominacije\n21:41 "REALIZACIJA JE PROBLEM": Dejan Stanković zna šta Zvezda mora da popravi\n48 NAJOŠTRIJA VUČIĆEVA KONFERENCIJA IKADA: Predsednik sasuo istinu u lice i Zapadu i Prištini (VIDEO)


PORUKE Direktor Fonda za zaštitu okoliša Federacije BiH\nFond za zaštitu okoliša Federacije BiH finansirao je izradu projektno–tehničke dokumentacije i istražnih radova, a "Elektroprivreda BiH" je raspisala konkurs i izabrala izvođače za taj postupak koji je u toku.\n- Prema posljednjim informacijama iz "Elektroprivrede BiH", to bi trebalo biti završeno za 10 mjeseci. Važno je napomenuti, kada je u pitanju zagađenje čak 6 miliona tona CO2 i 1.260 tona sumpor dioksida, manje će se manje ispuštati 30-40% zagađenja koje imamo, a ako idemo na sljedeći korak, a to je da taj sistem dovođenja toplinske energije ovdje u Sarajevo individualna ložišta koja su izvorišta zagađenja povežemo, to će biti više nego uspješna stvar - kazao je za „Avaz“ Fuad Čibukčić, direktor Fonda.\n- Nakon toga će biti raspisan javni poziv i izabrani izvođači radova. Inače, jedan od ključnih načina smanjenja aerozagađenja je proširenje mreže daljinskog zagrijavanja. Dakle, što više priključiti domaćinstva na ovu mrežu jeftinog i ekološki prihvatljivog grijanja, a to je upravo ono što mi stalno ponavljamo, da se cijela naselja u Sarajevu priključe na toplovod Kakanj – Sarajevo i time pogasimo ova ložišta, koja i jesu jedan od najvećih zagađivača – dodaje Čibukčić.\nFuad Čibukčić Elektroprivreda BiH Fond za zaštitu okoliša FBiH


Dan online - Ekonomija: Katnić ćuti o aferi „Možura” - 2020-08-07\nEkonomija SPECIJALNO DRŽAVNO TUŽILAŠTVO NE ODGOVARA NA PITANJA „DANA” U VEZI KORUPCIONAŠKOG PROJEKTA\nMilivoje Katnić Katnić ćuti o aferi „Možura” Specijalno državno tužilaštvo (SDT) je 19. oktobra 2017. godine formiralo predmet u vezi sa gradnjom vjetroelektrana (VE) na Možuri. Novinar „Dana” 6. jula ove godine proslijedio je nekoliko pitanja u vezi predmeta, i naslovio ih lično na Milivoja Katnića. Odgovor ipak nije stigao i pored nekoliko poziva i urgencija\nSpecijalno državno tužilaštvo (SDT), na čijem je čelu glavni specijalni tužilac Milivoje Katnić, mjesec dana ne odgovara na pitanja „Dana” vezana za korupcionaški projekat Možura. Radi se o projektu gradnje vjetroelektrane (VE) na brdu, između Bara i Ulcinja, koji je pod istragom Evropske policijske službe Europol i policijskih organa države Malte u okviru istrage ubistva poznate malteške istraživačke novinarke Dafne Karuane Galicije. SDT je 19. oktobra 2017. godine formiralo predmet u vezi sa gradnjom vjetroelektrana (VE) na Možuri, nakon što je u medijima objavljeno da su Budvanin Vladimir Popović i državljanin Španije Karlas Kol Palou tužili kompaniju „Fersa Energia Renovables” i nekoliko kompanija iz „BWP” grupe, jer im nijesu isplatili proviziju za ugovoreni posao sa Vladom oko izgradnje VE. Popović i Palou su u tom postupku tvrdili da su prevareni i ukazivali na korupciju visokih državnih funkcionera.


Održana 61. sednica Gradskog veća - VA014 INTERNET PORTAL\nNaslovna info Održana 61. sednica Gradskog veća\nGradsko veće na današnjoj 61. sednici razmatralo je Rešenje o davanju saglasnosti na izmene i dopune Programa poslovanja JKP „Toplana“ za 2022. godinu, kao i rešenje o davanju saglasnosti na izmene i dopune Programa korišćenja subvencija ovog preduzeća iz budžeta grada Valjeva za 2022. godinu.\nPrihvaćeno je rešenje o davanju saglasnosti na Odluku o određivanju cene snabdevanja krajnjih kupaca toplotnom energijom JKP „Toplana“.\nPrimenom metodologije za određivanje cene snabdevanja toplotnom energijom, podela krajnjih kupaca, odnosno korisnika komunalne usluge izvršena je prema nameni korišćenja prostora i to: Tg1 – tarifna grupa – „stambeni prostor“ i Tg2 – „poslovni prostor“. Na ovaj način krajnji kupci razvrstani su u dve tarifne grupe, umesto dosadašnjih pet, tako da su korisnici usluge grejanja iz postojeće tarifne II,III,IV i V grupe, svrstani su u tarifnu grupu 2 – poslovni prostor. Raspon predloženih cena za obračun po potrošnji iznosi od 1 do 1,25 za varijabilni deo, odnosno 1 do 1,15 za fiksni deo cene grejanja, dok ovaj raspon za paušalni obračun po m2 iznosi od 1 do 1,25. Dakle, kod stambenog prostora fiksni deo će iznositi 30,42 din po m2, što je za 15,16% poveća cena, dok će za poslovni prostor fiksni deo iznositi 34,92 dinara po m2.\nPrihvaćena je Odluka o raspisivanju Javnog poziva za učešće privrednih subjekata u sprovođenju mera energetske sanacije u domaćinstvima na teritoriji grada Valjeva. Cilj sprovođenja mera energetske sanacije je unapređenje energetske efikasnosti i povećano korišćenje obnovljivih izvora energije u domaćinstvima, odnosno stambenim zajednicama na teritoriji grada Valjeva.\nUkupna sredstva podsticaja za realizaciju ovog programa iznose 60.000.000,00 dinara, od kojih će Ministarstvo rudarstva i energetike obezbediti iznos od 30.000.000,00 dinara, dok su Odlukom o budžetu grada Valjeva obezbeđena sredstva u iznosu od 30.000.000,00 dinara.


« OPET HAPŠENJA\nMILION DINARA ZA RASVETU »\nLESKOVAC – U okviru balkanske turneje “ Dva sveta “ , Željko Joksimović je sinoć u Leskovcu održao spektakularni koncert, kakav leskovačka publika nije imala prilike da vidi decenijama.Procene su da je ovom spektaklu prisustvovalo gotovo 5 hiljada ljudi.\nNa scene 24 vrhunska muzičara i 3 prateća vokala u sving izvodjenju obrada pesama velikih srpskih muzičara. Najemotivniji trenutak koncarte izvodjenje pesme našeg sugrajanina Luisa. Publika blago rečeno „prikovana“ za stolice sluša pesmu Ne kuni me, ne ruži me majko.\nCelokupnom utisku fenomenalnog kantautora Želja Joksimovića mnog je doprinelo vrhunsko ozvučenje i svetlosni efekti.\nInzvaredna atmosfera , pregršt dobre muzike, pozitivna energija je nešto što će se dugo pamtiti i prepričavati. Iz Turističke organizacije Leskovac, koja je bila organizator ovog spektakularnog koncerta kažu da će se uz podršku grada i dalje truditi da u narednom periodu svojim sugrađanima, a i gostima našeg grada prirede muzičke događaje za pamćenje jer im je namera i želja da se uskoro Leskovac nađe na mapi organizatora velikih kocerata u Srbiji.


Lončar nezadovoljnim građanima: Dođite ispred mog stana, ja sam kriv za sve\nProteste ispred stanova članova Kriznog štaba Srbije Predraga Kona i Branislava Tiodorovića ministar zdravlja Zlatibor Lončar ocenjuje kao nezapamćeni bezobrazluk.\nLončar je svima, i onima koji se bune i koji se ne bune, poručio da se on prvi zalaže za kovid propusnice i dodao da će danas biti održan sastanak o tome da se prekine lanac prenosa virusa i u školama, među djecom.\n"Ja se prvi zalažem. Ja sam odgovoran, ja sam krv za sve. Onima kojima to ne odgovara, a ti koji to rade, ako im je na prvom mjestu nešto drugo, osim zdravlja i života ljudi, to govori o njima", rekao je Lončar.\nDodao je da ljudi koji nemaju veze sa medicinom pričaju o Pavlovićevoj masti i lijekovima za goveda da leče koronu.\n"Niko vam drugi nije kriv, ja sam. Sve iskalite na meni, ali mi ćemo ovdje ići do kraja", poručio je Lončar i dodao da je danas u Nišu sedamnaestoro djece oboljelo i da se nalaze na bolničkom liječenju, a dio njih je na respiratoru i ozbiljno su životno ugroženi.\nLončar je istakao da medicina nije demagogija već da moraju da se preduzmu konkretne stvari i dodao da će se zalagati za propusnice, odnosno bezbjedno funkcionisanje.\nU Beogradu se tokom sinoćnjeg protesta zbog kovid propusnica nekoliko desetina građana okupilo ispred zgrade u kojoj živi dr Predrag Kon i zatražilo njegovu ostavku, jer se, kako su tvrdili, sprovode nemedicinske mjere, a zaraženih i preminulih je sve više.\nTakođe, prije nekoliko večeri, nekoliko desetina građana protestovalo je i u Nišu ispred zgrade u kojoj živi dr Branislav Tiodorović.\nFZO Republike Srpske isplatio dugovanja za zdravstvene usluge\nLončar: Srbija će snabdjeti vakcinama i susjedne zemlje


Mihajlović: Strateški smo opredeljeni za razvoj infrastrukture - Ekonomija - Dnevni list Danas\nPočetna » Ekonomija » Mihajlović: Strateški smo opredeljeni za razvoj infrastrukture\n0Piše: Beta 07. maja 2019. 11.56 Izmenjeno: 09. maja 2019. 04.02\nFoto:BETA /Kabinet potpredsednice Vlade,MGSIS/DS)\n„Pokrećemo novi investicioni ciklus vredan pet milijardi evra, pokrenuli smo reformu železnica, ali moramo uraditi više na obnovi pruga i povećanju bezbednosti saobraćaja. Takođe, pripremamo novu nacionalnu strategiju transporta koja će obuhvatiti nove programe i mere u skladu sa investicijama koje ulažemo u ovaj sektor“, rekla je ona.\n„Zajedno smo uradili mnogo, posebno na Koridoru 10. Transport je motor razvoja i Srbija ima sve prilike i kapacitet da bude ključna zemlja koja će povezati tržište Evrope. Spremni smo da nastavimo da radimo zajedno“, rekao je Muler.\nPotpredsednik Svetske banke istakao je da je Mihajlović šampionka kada su u pitanju napredak Srbije na Duing biznis listi i unapređenje rodne ravnopravnosti i pozvao je da podrži projekat „Jadar“ – jedno od najznačajnijih svetskih nalazišta litijum-borata, u blizini Loznice.


PREDSTAVNICI STRANKE NAROD I PRAVDA ODRŽALI KONFERENCIJU ZA MEDIJE | RTVUSK.ba\n-\tStranka „Narod i pravda“ danas je kadrovski ojačana sa još jednom članom. Njenim redovima pristupila je zastupnica u Skupštini USK Ilda Alibegović. Nakon što je prije pet mjeseci izašla iz političkog subjekta „POMAK“, sada je, kako kaže, pronašla stranku koja u potpunosti dijeli njeno mišljenje i stavove. Sa Alibegovićkom, stranka je značajno zastupljena u kantonalnoj Skupštini, s obzirom da su ovom političkom subjektu ranije pristupila još dva zastupnika...\nBIHAĆ, 19. februara – Zastupnica u kantonalnoj zakonodavnoj vlasti Ilda Alibegović političku karijeru od danas nastavlja u redovima stranke „Narod i pravda“.\nNakon 10 godina aktivnog političkog djelovanja, angažmana u nekoliko stranaka, vjeruje da će tek sada u potpunosti moći djelovati u skladu sa svojim principima i to u stranci sa kojom u potpunosti dijeli iste ciljeve i vizije parlamentarne demokratije.\nO konferenciji za medije više u večerašnjem TV Dnevniku u 19,00 sati...


U Brčkom uhapšen kandidat za poslanika na izborima zbog kupovine glasova: Policija poziva građane da prijave nepravilnost | Brčanski Forum\nU Brčkom uhapšen kandidat za poslanika na izborima zbog kupovine glasova: Policija poziva građane da prijave nepravilnost\nKoliko su pojedini brčanski političari beskrupulozni u želji da na predstojećim lokalnim izborima sebi obezbede mesto u skupštinskim klupama, pokazuje jučerašnje hapšenje dvadesetogodišnjeg S.B. iz Brčkog, inače kandidata za poslanika na predstojćim lokalnim izborima u ovoj lokalnoj zajednici.\nOn je , kako stoji u policijskom saopštenju, osumnjičen za krivično delo prevara pri glasanju. Nezvanično saznajemo da se ta prevara odnosila na kupovinu glasova.\n– Zbog postojanja osnova sumnje o počinjenom krivičnom delu pripadnici Policije su izvršili pretres stana, motornog vozila, te izuzeli mobilni telefon koji koristi S.B.(20) nakon čega je usledilo njegovo hapšenje.\nOn je danas uz Izveštaj o počinjenom krivičnom delu predat Tužilaštvu Brčko distrikta Bosne i Hercegovine na dalje procesuiranje.\nIz Policije su pozvali sve političke aktere,ali i građane Brčkog da o svim uočenim nepravilnostima u vezi izbornog procesa podnesu prijavu Policiji ili Tužilaštvu u Brčkom.\nTakođe, brčanska Policija je pod nadzorom Tužilaštva otvorila nekoliko predmeta, nakon zaprimljenih prijava o postojanju nepravilnosti koje se tiču predstojećih lokalnih izbora.\nSlične aktivnosti se provode širom BiH i sve su počele da se realizuju nakon što su “Novosti” objavile tekst o nezakonitostima u vezi glasanja poštom za poslanike u brčanskoj Skupštini.\nNakon teksta u našem listu, u Brčkom su četiri političke partije zatražile od brčanske Policije da pokrene istragu.\nIstovremeno, Centralna izborna komisija donijela je odluku da glasove 27.000 birača koji su se prijavili da će glasati poštom na predstojećim lokalnim izborima već sada proglasi nevažećim.\nOno što zabrinjava i što pokazuje koliko su se pojedinci osilili jeste činjenica što se nezakonite aktivnosti u vezi “obezbeđenja” političke podrške njihovoj nameri da postanu poslanici, nastavljaju. To je postala javna tajna u Brčkom. Bolje upućeni kažu da glas košta 100 konvertibilnih maraka.\nBrčanski šereti nagovještavaju da će ta cifra na sam dan izbora dostići trostruko veću cenu.


Računarske mreže - Videomont\nTelekomunikacije - kategorije\nUkoliko želite da u vašoj firmi implementirate računarske mreže ili nadogradite postojeće, Videomont vam nudi praktične savete i različita rešenja u zavisnosti od potreba i mogućnosti vaše organizacije. Pouzdane računarske mreže koje objedinjuju saradnju, komunikaciju, razmenu poruka i mobilnost u velikoj meri mogu da utiču na povećanje efikasnosti preduzeća i poslovne produktivnosti zaposlenih.\nKako biste započeli proces izrade računarskih mreža potrebno je da odgovorite na nekoliko pitanja, a naši stručnjaci koji imaju višegodišnje iskustvo u dizajnu i implementaciji računarskih mreža, na osnovu procene vaših zahteva će pronaći najbolje rešenje za vas.\nKada odgovorite na sva pitanja, potrebno je klasifikovati potrebe različitih timova ili odseka unutar vaše organizacije u plan računarske mreže, zatim definisati zahteve svake grupe i odrediti relativne troškove. Plan buduće mrežne infrastrukture je ključni faktor uspeha IT sistema, a naš tim sertifikovavanih stručnjaka će vam pomoći i posavetovati vas. Kada se potpuno definiše mrežna infrastuktura za vašu organizaciju, Videomont pruža i usluge montaže i održavanja mrežnih sistema.